Nerdic Nails: maaliskuuta 2017\nHalusin jatkaa tietynlaista "listausteemaa". Viimeksi blogissa listattiin eniten käytettyjä kynsilakkojani (miinus musta ja valkoinen), tällä kertaa pohditaan suosituimpia lakkauksista löytyviä sävyjä. Tällä kertaa mukana myös musta ja valkoinen. Olen käyttänyt samalla tavalla blogin oikean laidan valikkoja katsoakseni määriä ja tehnyt listan niiden perusteella. Jälleen mukana viisi suosituinta.\n5. Pinkki (21)\nJossan määrin on yllättävää, että listalla on pinkki. Välttelen sitä melko paljon, koska väri on vahva ja huomiota herättävä. Pienissä määrin tai tehosteena pinkkiä uskallan käyttää, mutta 21 tagia blogissa tuntuu aika suurelta määrältä pinkkejä lakkauksia, vaikka ne ovatkin useamman vuoden ajalta.\n4. Vaaleanpunainen (33)\nVaaleanpunaisen ja nuden välillä on selvästi hyvin pieni ero, mutta vaaleanpunaisuus on selvästi toiminut lakkauksissa useammankin kerran. Nykyisin tuntuu, että mielellään välttelen turhankin hempeää ja tyttömäistä sävyä, mutta näissä lakkauksissa vaaleanpunainen on mielestäni kivasti sulautunut, eikä vaikuta turhan romanttiselta.\n3. Violetti (35)\nVasta kolmantena! Tuntuu, että lakkaan koko ajan violettia, mutta selvästi totuus ei olekaan se. Paljon näitä lakkauksia kuitenkin löytyi ja kaikissa violetti oli vieläpä melko suurella pinta-alalla, ehkä suuremmalla kuin muissa sävyissä.\n2. Valkoinen (37)\nValkoinen on melko perussävy jokaisessa lakkauksessani. Tuntuu, että vähintään leimaukset on toteutettu sillä ja jos ei ne, niin ehkä liukuväristä löytyy vaaleimpana sävynä valkoinen. Tähän kollaasiin kokosin kuitenkin ne, joissa valkoinen on selvästi näkyvillä ja korostuu.\n1. Musta (45)\nTämä ei jaksa yllättää ollenkaan. Musta on niin helppo yhdistää jokaiseen lakkaukseen, joko pieninä tai isoina määrinä. Viime aikoina mustia lakkauksia on tullut tehtyä hieman vähemmän, ehkä kevätaurinko inspiroisi lisäämään taas tummia sävyjä?\nTätä koostetta tehdessä huomasin sen, että värimerkintäni eivät ole olleet kaikista johdonmukaisempia. Olen saattanut esimerkiksi merkitä valkoisen yhdeksi lakkauksen väreistä, vaikka vain pienet ääriviivat olisivat valkoisia ja loppu lakkauksesta jotain muuta. Tämän huomion seurauksena päätin, että tästä lähtien merkitsen ylös maksimissaan kaksi lakkauksen pääväriä. Näin säästyn turhilta tageilta.\nMiltä teidän listanne näyttäisi? Samalta vai päinvastaiselta?\nTunnisteet: Black, Light Pink, Nail Art, Pink, Violet, White\nHay Day on yksi harvoista mobiilipeleistä, johon olen oikeasti tykästynyt. Nykyisin en kuitenkaan pelaa enää niin säännöllisesti kuin aikaisemmin, jolloin saatoin muistaa palata keräämään kasvaneet tomaatit parin tunnin päästä. Pelin idea on yksinkertainen, siinä pyöritetään maatilaa, tuotetaan ruokaa ja tavaroita, joita sitten voi myydä eteenpäin tai suorittaa tehtäviä. Tehtävien suorittamisesta saa pisteitä, joilla etenee pelissä ja saa taas käyttöönsä uusia koneita ja tuotteita. Nykyään peliä voi myös pelata porukassa ja suorittaa viikkotehtäviä ja hankkia omalle tiimille mainetta, kunniaa ja palkintoja. Idea on simppeli ja melko koukuttava. Itse pelailen mieluiten iPadilla, jolla kokonaiskuva omasta melko suuresta farmista on helpompi hahmottaa. Luulen, että aktiivisiakin Hay Day -kausia on itselleni vielä tulossa, kunhan tällä hetkellä vietän vähän pidempää taukoa. Hay Day on mielestäni kiva myös siksi, että peliin ei ole pakko laittaa rahaa siinä pärjätäkseen. Tietysti rahan käyttäminen nopeuttaa tavoitteiden saavuttamista, mutta olen pärjännyt vallan hyvin käyttämättä senttiäkään peliin.\nHay Day -kynsiä olen yrittänyt tehdä jo aikaisemminkin, mutta niistä tuli liian sekaiset ja suttuiset, joten tällä kertaa lähdin yksinkertaisen tien kautta liikkeelle. Kun katsoo Hay Dayn tunnuskuvaa, näkyy siitä sininen taivas ja viljaa. Mielestäni se tiivistää hyvin koko pelin ulkoisen olemuksen, joten siihen perustin myös kynnet: vaaleansininen taivas, pilviä ja viljaa. Ja jotta kynnet olisivat todellakin mahdollisimman yksinkertaiset, on niissä hyvin vähän viljaa ja hyvin paljon enemmän pilviä.\nPohjalakkana on kahdella kerroksella peittävä Color Clubin In De-Nile. Juuri sopivan vaalea, mutta juuri sopivan sininen erottuakseen valkoisesta eli juuri täydellinen vaaleansininen omaan käyttööni. Lisäksi lakka on laadukas ja peittää helposti, joten toisen vaaleansinisen lakan hankkimista ei tarvitse edes harkita. Olen muuten varmaan aika outo, koska käytän maalaamiseen aina kynsilakkoja "oikeiden" maalien sijasta. Mutta hyvinhän se homma on tähänkin asti toiminut, ehkä oikeilla maaleilla voisi olla hieman helpompaa? Viljan maalaamiseen käytin OPIn I Just Can't Cope-Acabanaa ja Where Did Suzi's Man-Goa?. Näiden kahden yhdistelmällä tuli aikaiseksi ihan kiva lisäys kynsiin.\nTällä kertaa mentiin siis hyvinkin simppelillä linjalla. Nämä kynnet ovat taas sarjaa "sarjakuvamaiset", mutta välllä se on ihan okei. Itse pidin yksinkertaisuudesta ja väriyhdistelmistä. Mielestäni tämä on myös parempi ratkaisu ja toteutus kuin kasa epämääräisiä maalauksia jokaisessa kynnessä.\nOnko Hay Day teille tuttu peli? Oliko yksinkertainen linja kynsissä hyvä ratkaisu?\nTunnisteet: Color Club - In De-Nile, Gamer, Gina Tricot - White, Hand Painted, Light Blue, OPI - I Just Can't Cope-Acabana, OPI - Where Did Suzi's Man-Go?\nCS:GO eli Counter Strike: Global Offensive on ehdottomasti oma "pääpelini". Ensimmäiset kokemukset pelistä ovat vuosia vanhat, katselin peliä telkkarista ja kokeilin itsekin, mutta pidin peliä ostoineen ja uusine karttoineen ärsyttävänä ja liian hankalana. Battlefieldiä aikani pelailtuani huomasin, että CS:GO onkin oikeastaan hyvinkin selkeä ja helppo peli. CS:ssä ympäristö ei muutu ja pääpaino on joukkuepelillä, taktiikalla ja henkilökohtaisilla taidoilla. Siinä missä BF:ssä piti ottaa huomioon puiden ja talojen kaatuminen, helikopterit jne. oli CS tervetullutta vaihtelua. Kiinnostuksesta CS:ään alkoi koko elektroninen urheilu -kiinnostukseni. CS on kilpailullinen peli, jonka ympärillä pyörii turnauksia, liigoja ja isoja rahasummia. YLE näyttää turnauksia välillä telkkarista, mutta suurimmaksi osaksi peliä tulee seurattua ihan netin kautta. Peliä tulee pelattua niin paljon ja niin säännöllisesti itse, että meillä on melko vakiintunut peliporukka ja jopa oma mesekeskustelu sitä varten, että porukan tavoittaa mahdollisimman helposti pelaamaan. CS:n kilpailullisen pelimuodon ajatus on se, että kaksi viiden hengen joukkuetta (terrorists vs. counter-terrorists) pelaavat toisiaan vastaan. Terroristit yrittävät asettaa pommin toiselle valituista paikoista ja counter-terroristit taas yrittävät estää tämän tai purkaa jo asetetun pommin. Idea on siis melko yksinkertainen ja jakaa toisaalta varmasti mielipiteitä siitä, että pitäisikö tällaisia pelejä pelata. Itselle kyse on pelin taktisesta näkökulmasta, ilman suunnitelmaa ja tiimihenkeä ei pärjää - ainakaan pidemmän päälle.\nCS:GO kynteni perustuvat erääseen pelin legendaarisimmista kartoista eli Dust II -karttaan. Kartan kadut ovat hiekkaiset ja nimensä mukaisesti pölyiset, joista sain inspiraation toteuttaa nudet kynnet valkoisella liukuvärillä. Siniset leimadecalit taas ovat tulleet kynsiin mukaan tunnelista, jossa seiniä koristaa samantyyppiset siniset kaakelit.\nToteutus jätti taas toivomisen varaa, mikä on näin teemaviikolla vähän harmillinen teema, joka tuntuu toistuvan vähän kaikissa kynsissä. Leimadecalit onnistuivat kuitenkin mukavasti ja värit olivat mitä piti. Decal Matista irrottelukin oli paljon normaalia leppoisampaa, liekö uudella pohjalakkapullolla jotain tekemistä asian kanssa.\nNämä kynnet eivät todellakaan avaudu ilman pohjatarinaa ja senkin jälkeen vaativat vielä karttatuntemusta. Itselle kaakelikynnet edustavat selvästi tätä karttaa, mutta muille näistä saattaa tulla helposti mieleen esimerkiksi astiaston kuviointi. Voisin nähdä kaikki kynnet tällä leimauksella koristeltuina ja kokonaisuuden silti tyylikkäänä!\nTuleeko sinisistä kynsistä astiasto mieleen?\nBorn Pretty Store - BP-L004\nTunnisteet: Born Pretty Store, BP-L 004, Color Club - In De-Nile, Essence, Essence - Dare It Nude (36), Essence - Miss Captain (51), Gamer, Gradient, Light Blue, Nude, OPI - Keeping Suzi At Bay, Stamping Decals\nTutustuin Minecraftiin vasta viime vuoden keväällä. Olin kuullut pelistä, mutta testaamaan pääsin vasta silloin. Pelin muokkausmahdollisuudet ovat suuret ja se on suosittu myös opetuksessa, koska opettaja voi luoda oppimisympäristön peliin. Itse olen keskittynyt aina rakentamiseen ja kaivausten tekoon. Pidin melkein vuoden pelitaukoa, mutta nyt olen hiljalleen palaillut pelin pariin rakentamaan ja kaivamaan. Pelissä on kuitenkin ne pelottavat ominaisuudet, kuten sain iltaisin yksin pelatessa huomata. Öisin maisemat valtaavat kaikenlaiset örrimörrit, esim. Creeper, jonka olen yrittänyt näpertää nimettömän kynteen. Samoiten kaivoksissa liikkuessa saattaa yhtäkkiä joku seistä selän takana valmiina vähentämään terveyttä. Olen todella säikähtänyt välillä pelatessani nopeasti kuvaan ilmestyviä hirvityksiä. Yhtenä yönä E:n ollessa töissä huomasin olevani aidosti kauhuissani, enemmän kuin kauhuleffoja katsellessa. Lopulta sammutin pelin ja aloin katsella jotain kivaa ja rauhallista ohjelmaa. Silti uskallan peliä yhä pelata, koska pikselimaailma tekee pelistä leppoisan ja erilaisen.\nKynsissä on siis kuvattu yksi pelin hahmo, Creeper (nimetön) ja keskisormessa maapala. Kuten sanottu, pelin omaleimaisuus on pikseleissä. Pikseleitä on kuitenkin yllättävän hankala piirtää kynsille niin, että oma järki säilyy. Omat siveltimet ovat tällä hetkellä sitä laatua, että jokaiset vedon jälkeen siveltimestä saa vedellä irtonaiset suortuvat irti. Joten tiukat pikselirajat? Ei kiitos. Sen takia pikseleitä näkyy vain Creeperin kasvoissa ja maan ruohon rajana. Muuten olen "oikeilla" väreillä sutinut pieniä väripilkuja pitkin ja poikin ja ainakin itse tunnistan kynsistä, että mitä tämän on nyt tarkoitus esittää. Etenkin Creeper onnistui mielestäni kivasti, mutta maapalasta jäi puuttumaan sävyjä. Ikävä kyllä ruskean sävyjä ei kokoelmista vielä itseltä tarpeeksi löydy, joten vähemmällä piti tällä kertaa pärjätä.\nNäiden kynsien myötä testasin oikeastaan ensimmäistä kertaa kunnolla Essencen lakkoja. Kaksi kerrosta esim. nudea Dare It Nude -lakkaa peitti todella yllättävän hyvin. Katselin kynttä pitkän aikaa ja ihmettelin, että oikeastiko peittävyys oli tuota luokkaa. Oli se. Vaaleanvihreällä Good Limesillä meni kahden kerroksen kuivattamiseen hieman pidempi aika, mutta valittamista ei tuossakaan lakassa ole. Erittäin positiivisia kokemuksia siis, voin hyvillä mielin jatkaa Essencejen hankkimista värikokoelmien täydentämistä varten.\nOmasta mielestä kynsistä välittyy ainakin Minecraftia pelanneille, että mistä kynsissä on oikein kyse. Toisaalta tuo maapala ei ehkä välity itsellenikään. Mutta kynsiä oli hauska tehdä ja lopputuloskin on mielestäni ihan onnistunut.\nOletteko te pelanneet Minecraftia?\nGna Tricot - White\nEssence - Yummiiii! (45)\nTunnisteet: China Glaze, Essence, Essence - Dare It Nude (36), Essence - Good Limes (65), Essence - Yummiiii! (45), Essie, Essie - Off Tropic, Gamer, Gina Tricot, Green, Grey, Hand Painted, Picture Polish\nEtenkin vuoden vaihtumisten yhteydessä on blogissa tullut listattua paljon suosikkikynsilakkoja. Tällä kertaa tehdään homma kuitenkin vähän eri tavalla eli listataan ne lakat, jotka on kaikista useimmiten merkitty blogin oikeassa laidassa olevaan kynsilakkalistaukseen käytettyinä. Eli helpommin sanottuna listataan käytetyimmät viisi kynsilakkaa Nerdic Nails -blogin historian ajalta. Aina en kuitenkaan merkitse käytettyä lakkaa "Nail polish name" -valikkoon, jos esimerkiksi tunnisteiden käytössä olevat merkit loppuvat kesken tai jos lakkaa on käytetty lakkauksessa todella vähän. Siksi käyttökertoja voi todellisuudessa olla enemmän, kuin mitä listassa on ilmoitettu.\nKoska halusin listaukseen myös jotain jännitystä, jätin puhtaasti valkoiset ja mustat lakat pois, koska niitä tulee käytettyä lähes jatkuvasti. Siksi paljastetaan jo tässä, että eniten käyttökertoja olisi Gina Tricotin Whitella (39 kpl) ja China Glazen mustalla Liquid Leatherilla (37 kpl).\n5. OPI - Viking In A Vinter Vonderland (10)\nJos olet seurannut blogiani yhtään pidemmän aikaa, ei tämä lakka voi mitenkään olla yllätys. Paitsi, että nyt on selvästi joku vialla - en ole pitänyt tätä kynsillä kertaakaan tänä keväänä, tuskin kamalasti edes syksyllä. Vika on korjattava pian!\n4. El Corazón - Cosmos (10)\nCosmoskin on ollut ylikäytössä, mutta kukapa voisi vastustaa mustaa holohippusilla varustettua lakkaa? Mielestäni Cosmos tuo mukavan säväyksen lakkauksiin ja pelkkään mustaan lakkaan.\n3. OPI - This Gown Needs A Crown (13)\nOlen ehkä hieman yllättynyt, että OPIn hopeinen lakka on päässyt tälle listalle (vieläpä hyvälle sijoitukselle!), mutta ilmeisesti käytän hopeista kimalletta kynsillä enemmän kuin itse tajusinkaan. Toisaalta kyseessä on kaunis, monikäyttöinen ja hyvälaatuinen lakka, että miksipä ei?\n2. OPI - Suzi Shops & Island Hops (13)\nTätä vaaleanpunaista on viimeaikoina tullut käytettyä kynsillä vähintään tehostevärinä todella, todella paljon. Joten se on varmaan ottanut listalle päästäkseen loppukirin tässä viime aikoina. Vaikka en enää olekaan niin pastellisten sävyjen perään kuin ennen, silti jossain takaraivossani selvästi kummittelee ajatus vaaleista lakoista. Hauskaa.\n1. OPI - I Just Can't Cope-Acabana (21)\nVoisin kuvitella, että tämä lakka on monen lempparikeltainen? Laatu ja kirkkaus toimivat tässä kaikki. Mielestäni lakka on juuri oikean sävyinen keltainen, ei liian lämmin muttei myöskään liian kylmä. Kaikki toimii!\nYllättikö lista? Minkä lakan veikkaisitte olevan oma käytetyin lakkanne?


Maakunnallinen – Sivu 2 – Geologiset luontokohteet\nNupurin kirnuryhmä sijaitsee kalliorinteessä, jonka porrasmaisissa muodoissa ja pystypinnoissa kuvastuu graniitille tyypillinen kuutiorakoilu. Kaikki seitsemän kirnua sijaitsevat kallion notkelmissa pienten etelälounaaseen aukeavien kallioseinämien suojassa. Kirnujen halkaisija on noin 0,5–1,5 m ja osa on täyttynyt karikkeella. Jään alla paineenalaisena virtaava vesi kovertaa kallioon hiidenkirnuja kuljettamansa kiviaineksen ...\nKaupunginkallion hiidenkirnuryhmä koostuu kolmesta kirnusta, joista suurin on 1,5 m leveä ja takaseinästä mitattuna 2,5 m syvä. Kaksi muuta ovat matalia ja vain noin 50–60 cm leveitä. Kirnut ovat kovertuneet kallioon sulavan mannerjäätikön reunan alla paineenalaisena virranneen veden ja sen mukana kulkeutuneen kiviaineksen sekä kavitaation ...\nSiirtolohkareet ovat mannerjäätikön mukana kauas lähtöpaikastaan kulkeutuneita ja maastossa ympäristöstään hyvin erottuvia lohkareita. Veinin lohkareikko koostuu 5–6 suuresta, noin 4 m läpimitaltaan olevasta siirtolohkareesta, jotka muodostavat paikallisesti merkittävän maisemaelementin. Lisäksi lähistöllä on hajallaan useita pienempiä lohkareita. Lohkareet ovat hiukan pyöristyneitä, mutta osin nykyisellä paikallaan erillisiksi ...\nHanikan siirtolohkare on noin 5 m korkea, teräväsärmäinen ja tyypiltään viborgiittista rapakiveä. Kivipinnalla näkyviä pyöreitä kalimaasälpärakeita ympäröi siis usein vaalea plagioklaasikehä. Kivilajin perusteella lohkare on peräisin idän suunnasta Viipurin rapakivialueelta ja kulkeutunut nykyiselle paikalleen Baltian jääjärvessä ajelehtineen jäävuoren mukana. Koska rapakiven keskitiheys on 2,6 tonnia/m3, ...\nEspoossa Mikkelänkallio 3:n kohdalla tien eteläpuolella on kallioleikkaus, jonka pääkivilaji on tummasävyinen amfiboliitti (ja sarvivälkegneissi). Tummalla kivipinnalla erottuu lisäksi pieniä vaaleasävyisiä juonia. Ne ovat helsinkiitti-nimistä harvinaista kivilajia. Geologi Aarne Laitakarin vuonna 1918 ensimmäisen löytöpaikan mukaan nimeämä kivilajierikoisuus koostuu vaaleasta albiitista ja punaruskeasta epidotiitista. Kyseisten mineraalien ...\nHiidenportin rotkolaakso on syntynyt jääkauden muovatessa maankuoren muinaisia kalliopoimuja. Hiidenportin kanjonin kautta Sotkamon alueen jääjärven purki vetensä kohti kaakkoa. Alueella on reittejä ja opastus. Aihepiiristä muualla KartallaPerustiedotQR-koodit Nimi: Hiidenportin rotkolaakso Kunta (paikannimi): Sotkamo Kategoria: Maakunnallinen Tyyppi: Kallioperä ja maisema, Hiidenportti Koordinaatit (WGS84): 29.00981189, 63.89348588 Koordinaatit ...\nHaapaveden Korkattivuori on avokallioiden rikkomaa kuivaa, mäntyvaltaista kangasmaastoa, jossa on viitoitettu luontopolku. Vuori on myös Oulun läänin länsiosien korkein paikka. Aihepiiristä muualla KartallaPerustiedotQR-koodit Nimi: Korkattivuoren luontopolku Kunta (paikannimi): Haapavesi Kategoria: Maakunnallinen Tyyppi: Kallioperä ja maisema, Koordinaatit (WGS84): 25.52544000, 64.19639000 Koordinaatit (Euref): 428387.5900, 7119728.0800 Koordinaatit kuvassa\nIlveskivi on yksi Suomen suurimmista siirtolohkareista. Sillä on korkeutta 16 metriä ja se sijaitsee kallion päällä, jonka korkeus merenpinnasta on noin 78 metriä. Kivi on rauhoitettu luonnonmuistomerkki ja sitä käy ihailemassa vuosittain tuhansia ihmisiä jopa ulkomailta saakka. Kivi on saanut ilveksen mukaan, koska siirtolohkareen kivisessä ...\nTöppösen luolikot on muinaisranta, joka on syntynyt viimeisen jääkauden jälkeen Ancylusjärven vaiheiden aikana. Järven vedet ovat huuhtoneet hiekan ja mullan mennessään, jättäen jäljelle paljastuneen rantakivikon. Aihepiiristä muualla KartallaPerustiedotQR-koodit Nimi: Halsuan Töppösenluolikot Kunta (paikannimi): Halsua Kategoria: Maakunnallinen Tyyppi: Maaperä ja maisema, Koordinaatit (WGS84): 24.28540000, 63.41647000 Koordinaatit ...


Kolumni: Pää kainalossa, ämmät pirtissä ja perunat kuopassa – Forssan Lehti\nKolumni: Pää kainalossa, ämmät pirtissä ja perunat kuopassa\n28.9.2020 07:00 Seppo Pirhonen\nOtsikkoon liittyy kaksi mielikuvaa, mutta tällä kertaa lisään siihen vielä kolmannenkin. On sanottu, että erityisesti miehet menevät lääkäriin vasta niin huonossa kunnossa, että pää on kainalossa. Paljon mukavammin otsikkoon liittyy tilanne, jossa pää on oman kullan kainalossa. On hyvä ja turvallinen olo.\nAsiasanathapankaali Seppo Pirhonen


Antibioottilihan superbakteerit voivat siirtyä ihmiseen - Taloussanomat - Ilta-Sanomat\nJulkaistu: 1.8.2011 20:51 , Päivitetty: 2.8.2011 8:58\nAamulehden mukaan antibioottivaara koskee etenkin ulkomaista lihaa. Esimerkiksi tanskalaiset tuotantoeläimet saavat kaksi kertaa enemmän antibiootteja kuin suomalaiset eläimet. Vaarassa ovat muun muassa matkailijat.\n– Esimerkiksi turistiripulin ensisijainen lääkehoito on joillakin alueilla käyttökelvoton. Sille lääkkeelle on niin moni bakteeri vastustuskykyinen, Terveyden ja hyvinvoinnin laitoksen ylilääkäri Antti Hakanen sanoo.\nEurooppalaisten viranomaisten seurantaraportin mukaan salmonella- ja kampylobakteerien antibioottien vastustuskyky on hyvin tavallista Suomen, Ruotsin ja Norjan ulkopuolella.\nAntibiooteilla paikataan usein huonoa hygieniaa ja ahtaita elinolosuhteita. Erityisen paljon antibiootteja Hollannissa ja Yhdysvalloissa.\nSuomessa antibiootteja käytetään vähemmän kuin muissa maissa.\n– Lisäksi Suomessa on tehty paljon taudinvastaista työtä, eli hävitetty maasta eläintauteja kokonaan., lääkealan turvallisuus- ja kehittämiskeskus Fimean eläinlääkäri Fia Westerholm sanoo.\nRuuan hinta on jälleen ennätyslukemissa. Kallis ruoka on kaatanut hallituksia aikaisemminkin, viimeksi Tunisiassa. Tutkimusyhtiö listasi maat, joissa kallis ruoka voi kaataa hallituksen. Joukossa on myös EU-maita ja yksi maailman finanssikeskuksista. 23.1.2011 15:31 Lue lisää ›\nPohjois-Afrikan ja Lähi-idän mellakat kertovat yhteiskunnallisista ongelmista, kuten demokratian ja ihmisoikeuksien puutteista. Mutta kenties vielä enemmän ne kertovat kohtuuhintaisen ruoan puutteesta. Meneillään on nälkämellakoiden aalto – joka voi olla osin Fedin ja keinottelijoiden syytä. 2.2.2011 7:01 Lue lisää ›\nJos syöt, niin haluat varmaan tietään. Etpä saakaan, EU:n ministerineuvosto - Suomi mukana – tukki suut. Kloonilehmä, kloonilammas tai kloonibroileri voivat päätyä vaivihkaa lautasellesi. 1.4.2011 16:14 Lue lisää ›\nThaimaa ottaa kovat otteet käyttöön muoviroskan vähentämiseksi\n15 vinkkiä: Näin säästät huomaamatta satasia vuodessa – ja myös ympäristöä\nPörssiviikko alkoi laskulla myös Helsingissä\nPS4-pelikonsolit voi jumiuttaa yhdellä viestillä – näin suojaudut 15.10. 15:06\nPotkut heinäkuussa, EM-hopeaa lokakuussa: Otto Kaipiainen jatkaa Las Vegasin MM-kisoihin 15.10. 12:48


Blogi: Aikuiset tekee mitä lystää - Suomen Pipliaseura\nEtusivu / Ajankohtaista / Blogi: Aikuiset tekee mitä lystää\nAJANKOHTAISTA, BLOGI | 2.1.2020\nBlogi: Aikuiset tekee mitä lystää\nTapasin taannoin sattumalta vanhan ystävän ja istahdin pariksi tunniksi vaihtamaan kuulumisia. Kun sanon vanhan, tarkoitan, että olimme jo 4-vuotiaina samassa seurakunnan päiväkerhossa, ja sen jälkeen samassa pikkupaikkakunnan alakoulussa, yläkoulussa ja lukiossa. Ylioppilaskirjoitusten jälkeen tiemme erkanivat vuosikausiksi, ja nytkin olemme vain törmäilleet sattumalta.\nJostain syystä keskustelu sukelsi hetkessä syvään päähän: ystävän parisuhde oli juuri päättynyt, ja nyt hän tunsi olevansa hiukan hukassa. Mitä jos hän haluaisi lapsia, mutta ei ole ketään, kenen kanssa perustaa perhe. Saman kriisin soppaa maustoi myös kysymys siitä, onko hänen luova, taiteellinen ja varsin poikkeuksellinen työnsä nyt sellaista, mitä haluaa tehdä lopun ikänsä, vai pitäisikö jostain syystä tehdä jotain ”aikuisempaa”.\nAikuisuuden teemaan jäimme pyörimään pitkäksi aikaa. Kerroin ystävälleni, että hänen kykynsä leikkiä ja taikoa myös toisista esiin leikkimisen riemua, on hänen arvokkain pääomansa.\nKello lähestyi puolta yötä, ja minun oli pakko lähteä kohti kotia nukkumaan – lapsia pitää taas seuraavana aamuna viedä harrastuksiin heti aamulla. Kysymys siitä, miten aikuisia ollaan, jäi roikkumaan ilmaan.\nJäin miettimään aikuisena olemista ja ystäväni kanssa saavutettua yhteisymmärrystä siitä, ettei aikuisuus tarkoita leikkimielisyyden loppumista ja rahan tavoittelua. Leikki, nauru ja luovuus ovat juuri niitä asioita, jotka tekevät elämästä elämisen arvoisia. Mikä sitten tekee aikuisen? Yön hämärinä hetkinä aloin rakentaa aikuisuuden teesejä. Päädyin yksinkertaisesti kahteen:\nAikuinen saa tehdä mitä ikinä huvittaa, lakien sallimissa rajoissa\nTehdessään mitä ikinä huvittaa, aikuinen ymmärtää tekojensa seuraukset kanssaihmisille, yhteiskunnalle ja ympäristölle ja tekee valintansa arvojensa mukaan\nTeesi kaksi lienee se, mihin ilo kuolee – vaatimuksia kun voi kasata niskaansa mitä ihmeellisimmistä suunnista. Teenkö riittävän uskottavaa työtä? Onko lapsillani riittävän hienot vaatteet ja harrastukset? Onko kotini, autoni tai vartaloni sellainen, että se kelpaa muille? Pitääkö niitä lapsia tehdä ylipäätään, ja kuuluuko aikuisena lyhentää asuntolainaa?\nIhmiset ajattelevat tutkitusti lähinnä itseään. Näin siis myös ne ihmiset, joista minä mietin, että mitäköhän he minusta ajattelevat. Tämä on paitsi vapauttavaa, myös suoraan sanottuna aika karmivaa.\nPaavali kirjoittaa tästä galatalaisille. Myös hän lähtee siitä ajatuksesta, että periaatteessa aikuiset tekevät mitä lystää, ja hänen arvojensa mukaista oli elää ennen kaikkea epäitsekkäästi, toisia palvellen.\nTeidät on kutsuttu vapauteen, veljet. Mutta älkää tämän vapauden varjolla päästäkö itsekästä luontoanne valloilleen, vaan rakastakaa ja palvelkaa toisianne. Lain kaikki käskyt on pidetty, kun tätä yhtä noudatetaan: »Rakasta lähimmäistäsi niin kuin itseäsi.» (Gal. 5:13-14)\nHyvä ja merkityksellinen elämä syntynee siitä, että elää omien arvojensa mukaisesti. Elämän taitekohtien tärkein ajatusharjoitus liittyykin arvoihin ja siihen, mitä asioita minä haluan elämäni edistävän. Jos tähän kysymykseen ei ole kirkasta vastausta, voi joutua sakkokierroksille oman identiteetin ja sen kautta jaksamisen suhteen. Arvoristiriidat kuormittavat paitsi työelämässä, myös vapaa-ajalla.\nOlisiko vuosi 2020 sellainen, jolloin katsoisimme itsestämme poispäin, kohti niitä asioita, mitä pidämme arvokkaina?\nTeksti: Hanna Hokkanen\nKuva: Mazhar Zandsali/Unsplash


Torniolainen 23.8.2007 | Seppo Oförsagd\nAlkaa olla se aika vuodesta, jolloin joku tietämätön saattaa kysyä, olenko käynyt puolassa? En ole, vastaan ja kerron haluavani joskus käydä siellä, ainakin Auschwitzissa ja Krakovassa, ihan vain makkaralla. Kyselijän suu jää todennäköisesti auki ja minä sitä avointa aikani ihmeteltyä ymmärränkin hänen tarkoittavan puolukan poimimista. Tällä perukalla puolukkaa nimitetään myös puolaksi. Kieli se on vekkuli kapistus, aina pääsee yllättämään, toteaisi Markus Kajo. Tästä muistinkin erään toisen tapauksen.\nMenin hautausmaalle selvittämään suvun hautapaikkaan liittyvää asiaa ja halusin tavata alueesta vastaavan hoitajan. Löysin haravaa heiluttavan naisen, jolle sanoin etsiväni Mestaria. Työnjohtajathan ovat Mestareita. Nainen katsoi minua oudosti ja minä häntä, ennen kuin tajusin hänen käsittäneen väärin. Sanoin etsiväni hautausmaan hoitajaa, herra sitä ja sitä.\nKolmannen kerran taas sattui niin, että eräs ihminen, jolla tiesin olevan mielenterveysongelmia, kysyi minulta eräässä tilaisuudessa aivan yllättäen, että onko hänen päänsä hyvin. Toljotin kysyjää ja samalla yritin mietin vastausta vaikeaan kysymykseen, mutta hän näki hämmennykseni ja tarkensi tarkoittavansa hiuksiaan. Onko tukka hyvin, näkyykö kello - tyyppinen ihminen. Semmoista hauskaa se on maailman meno, mutta nyt täytyy siirtyä asiaan, vakavaan asiaan, nimittäin digiin.\nTänään tulee kuluneeksi 68-vuotta siitä, kun kaksi herraa tekivät sopimuksen, jolle tuli nimeksi jotain tämän tapaista kuin Molotovin-Ribbentropin-sopimus. Se tiesi monelle maalle tuskien taivalta, ei vähiten Puolalle.\nÄijien keskustelu ennen allekirjoitusta meni tähän tapaan: Aatu: Lähetkö Puolaan?\nJoopi: En. Mene kuule ite vaan puolaan. Minä lähen Suomeen.\nTämä kaikki ja paljon muuta tullaan paljastamaan uuden mainion digi-television välityksellä. Olette varmaan kuulleet puhuttavan tästä ihmelaitteesta ja sen rajattomista mahdollisuuksista. Paljon uusia kanavia, ohjelmia ja jopa interaktiivisuutta. Laite tulee tietysti kertomaan meille myös sellaisista asioista, jotka on hyvä muistaa tänä kaiken kattavan viihdehumpuukin aikana.\nEn voi olla ihmettelemättä sitä, miten tätä kansaa on saatu huijattu mennen tullen, aina ja ikuisesti. Viimeisimmistä tulevat mieleen EU, euro ja sitten tämä digi-televisio.\nKaikki maan kyvyt ovat valjastettu, mukaan lukien Kotikadun Onni, mannekiineiksi. On syntynyt vaikutelma, että maailmassa olisi tapahtumassa jotain ihmeellistä. Herrat kyselevät onko kaikki ok, oletko valmis, jotta voidaan aloittaa uusi elämä.\nEi ole kaikki ok. Voin paljastaa totuuden niille, jotka eivät ole vielä hankkineet tätä kuuluisaa tikipoksia. Ihmelaitteen asennuksen jälkeen näkyvät yhä samat huonot ohjelmat ja yllätys yllätys, muutama yhtä huono lisää. Mikään ei ole muuttunut.\nLiikemiehet hierovat käsiään, koska tämä miljoonan taalan paikka. He voivat myydä lisäkanavia ihmisille, jotka luulevat niiltä löytyvän autuuden. Nykyinen katselupa maksaa 1200 mummoa vuodessa ja päälle ensi alkuun vaikkapa 2000 mummoa, niin jopa näkyy vormulat. Ja tämä on vasta alkusoittoa, sillä markkinamiehet tietävät, että digiteevee-ala on tulevaisuuden bisnes.\nTiki tiki hokee entinen tiedostava näyttelijä mainoksessa, eikä tietenkään puhu mitään tärkeimmästä eli sisällöstä, vaan enemmän scartista. Eikä narise sisällöstä muuan Ylen hallintoneuvostossa istuva lappilainen kansaedustajakaan.\nUrputtajille sanotaan tietysti, ettei sitä ole pakko katsella. Hävitä koko toosa. Neuvo on yhtä fiksu, kun sanoisi tupakoitsijalle, että lopeta, jos askin uusi hinta ei miellytä. Päättäjät tietävät, että kun on ensin saatu ihminen riippuvaiseksi jostain, niin sen jälkeen sitä voidaan pyöritellä miten haluaa. Mitä muuta ihmiset tekisivät vapaa-aikanaan kuin katsoisivat televisiota, koska se on helppoa, mukavaa ja ravitsevaa.\nAlun kysymykseen jäi vastaamatta. En ole käynyt, enkä aiokaan, koska töllöstä tulee takuuvarmasti jotain hyvää juuri tuolloin.


Coca Cola Tres Leches kakku - Mynutritionalpal.com\nCake Caffeinated … kyllä, pidän äänestä. Tämä kakku on uskomatonta sanoa vähiten! Tres Leches täyttää suklaata täyttää Coca Cola sooda. Toisin sanoen, puhdas ihme. Rakastan tämän kakun yksinkertaisuutta, se alkaa kakkuyhdistelmästä, mutta kukaan ei tiedä. Tässä kakussa on kaksi versiota, jos haluat tehdä Cherry Coca Cola -version, sanoisin, että murskattuja kirsikkapilloja on koristeltu =).\nTämä kakku on samanlaisia makuja, jotka muistuttavat minua yksi suosikki kakut, jotka olen varma, että lähes kaikki olet kokeillut (ja rakastanut) ainakin kerran, "Better Than Sex Cake." En koskaan, vaikka se voisi vastata otteluaan, mutta tässä se on. Tämä Coca Cola Tres Lechen kakku on jännittävä, dekadentti on yrittänyt, että todennäköisesti lisäämällä suosikki kakkujen resepti kokoelma ja jakaminen muiden kanssa. Nauttia!\nKatso myös MyCokeRewards, jossa voit luoda oman reseptin kirjan ja löytää monia muita jännittäviä reseptejä käyttämällä Coca-Colaa.\nKorvausta tarjosi Coca-Cola, mutta Coca-Cola ei ole sponsori, ylläpitäjä tai osallistunut muuhun tapaan tämän tapin / postin kanssa. Kaikki mielipiteet ovat omia eikä Coca-Colaa.\nSaanto: 20 annosta\n1 (15,25 oz) laatikko Devil's Food Cake Mix (kuten Betty Crocker)\n1 1/4 cupes Coca Colaa tai Cherry Coca Colaa\n1 kuppi makeutettua kondensoitua maitoa\n2/3 kuppi haihtunut maito (1 5oz voi)\n2/3 kuppi raskasta kermaa\n1 kuppi Coca Colaa tai Cherry Coca Colaa\n1 1/3 kupillista raskasta kermaa\nPunainen Sprinkles, suklaa sprinkles tai murskattuja kirsikkapuudut (valinnainen)\nKuumenna uuni 350 asteeseen. Suuri sekoituskulho yhdistää kakkujauhetta, 1 1/4 kuppia Coca Colaa, kasviöljyä ja munia. Sekoita ainesosat yhteen sähköisellä sekoittajalla pienellä nopeudella 30 sekuntia, lisää sitten nopeutta väliaineeseen ja sekoita seosta 2 minuuttia. Kaada seos ja levitä tasaisesti rasvattuun 13×9-leivinuuniin. Paista 30-35 minuuttia tai kunnes hammastikku asetetaan keskelle, tulee puhtaaksi. Poista uunista ja anna kakun jäähtyä 5 minuuttia.\nSamaan aikaan sekoitetaan keskikokoisessa maljassa, sekoitetaan makeutettua kondensoitua maitoa, haihdutetaan maitoa ja 2/3 kuppi raskasta kermaa. Lisää 1 kuppi Coca Colaa ja sekoita kunnes yhdistetään. Pasta kakku joka 1/2 "-1" pitkin säilykehaarukka. Hitaasti kaada Coca Cola -maitoseosta tasaisesti koko kakun päälle. Anna kakun levätä, paljastua 30 minuuttia huoneenlämmössä. Peitä kakku muovikelmulla ja säilytä se kylmänä 1 tunti (tai yön yli) kunnes kakku on jäähtynyt kokonaan ja suurin osa maitoseoksesta on imeytynyt.\nSekoitusastiassa, käyttämällä sähköinen mikseri, piiska raskaan kerman, kunnes pehmeät piikit muodostavat. Sekoita rakeistettua sokeria ja ruoskaa kunnes jäykät huiput muodostuvat. Levitä makeutettua kermavaahtoa tasaisesti yli jäähdytetty kakku. Ripottele himmeä kakku valinnaisilla sprinkleillä tai murskatuilla tikkareilla. Tarjoile välittömästi (huomaa: kun leikkaat ja pinnoittelen, suosittelen spatolin käyttöä nostettaessa kakkua pannusta, tämä ei ole yksi niistä kakkuista, joita voit levittää haarukalla). Säilytä kakku jääkaapissa (huomaa, että makeutettu piiskaneli alkaa erottua noin 3 tunnin kuluttua).\nJos pidät viileästä ruoskanpitäjistä, voit käyttää sitä sen sijaan vain mieluummin todellisena


Kuningattaren reaktio Dianan kolariin: "Joku on rasvannut jarrut"\nKuningattaren reaktio Dianan kolariin: ”Joku on rasvannut jarrut”\n15.08.2015 klo 12:01\nElokuun lopussa julkaistava tuore kirja kertoo yksityiskohtaisesti kuningatar Elisabet II:n ja prinsessa Dianan suhteesta.\nTuore kirja kertoo uutta tietoa kuningatar Elisabet II:n ja prinsessa Dianan väleistä. EPA/AOP\nVuonna 1997 menehtynyt prinsessa Diana oli koko Britannian seuraama henkilö myös sen jälkeen, kun hän ja prinssi Charles erosivat vuonna 1996. Lopulta Dianan ahdinko johti kohtalokkaaseen tapahtumaan elokuussa 1997, jolloin Diana menehtyi kuolonkolarissa paparazzien jahtaamana.\nVuosikymmenten ajan mielenkiintoa on herättänyt erityisen paljon se, minkälaiset välit Dianalla oli Charlesin äitiin, kuningatar Elisabet II:een.\nNyt Ison-Britannian kuninkaallisiin paneutunut Ingrid Seward on kirjoittanut kuningattaren elämästä The Queen’s Speech: An Intimate Portrait Of The Queen In Her Own Words-nimisen kirjan, joka julkaistaan elokuun lopussa.\nDaily Mail paljastaa yksityiskohtaisen kirjan sisällöstä osuuden, jossa käsitellään Dianan ja Elisabetin suhdetta. Kirja on myös saanut silminnäkijähavainnon siitä, miten Elisabet reagoi kuullessaan Dianan joutumisesta järkyttävään kolariin.\n– Jonkun on täytynyt rasvata jarrut, Elisabet sanoi silminnäkijän mukaan.\nSen tarkemmin kommentin merkitystä ja taustoja ei avata. Aluksi kuninkaallinen perhe ei tiennyt, kuinka vakavasta tapahtumasta on todella kyse, mutta vähitellen heille selvisi, ettei Diana selviä kolarista. Kirjan mukaan kuningatar pystyi vain vaivoin uskomaan todeksi kuulemaansa kohtalokasta uutista.


Toisella puolen lahden: Tasavallan presidentti vierailee Rovaniemellä.\nTasavallan presidentti Sauli Niinistö vierailee Rovaniemellä keskiviikkona 27. helmikuuta. Päivä alkaa tarkastuksella Lapin Lennostossa, jossa tasavallan presidentti seuraa yhdessä Ruotsin ja Norjan kanssa toteutettavaa lentoharjoitusta sekä tutustuu ilmavoimien toimintaan ja kalustoon.\nTasavallan presidentti Sauli Niinistö Kuva: Kimmo Mäntylä / Lehtikuva\nIltapäivällä presidentti Niinistön ohjelmassa on tutustuminen Metsähallituksen Pilke-tiedekeskukseen sekä yritysvierailu kairakoneita valmistavan Arctic Drilling Companyn tiloissa.\nPäivän päätteeksi klo 16.45 Rovaniemen keskustassa Lordin aukiolla järjestetään avoin yleisötilaisuus, jossa presidentti Niinistö on tavattavissa.\nTarttee varmaan mennä Lordin aukiolle jos bongais siellä vaikka Jennin, tosta pressasta niin...\nKirjoitti Maria klo 13.09\nTunnisteet: Sauli Niinistö\nKristiinaS 23 helmikuuta, 2013 17:35\nJos Jennin bongaat niin kerro terveiset, tai siis kiitos kivoista käsityöpaljastuksista Taito-lehdessä:)\nMaria 23 helmikuuta, 2013 18:19\nKatsoin netistä Taito-lehteä, ja luin minkä selvää sain. Monia tekniikoita Jenni on kokeillut, mielenkiintoista. Pitää lukea tuo lehti, Sylville se tulee.\nKerron Jennille kiitoksia ja terveisiä ja tietty postaan tänne jos näen hänet;)


Tarjoajana julkisissa hankinnoissa 9.-10.12.2019 | Kauppakamarin koulutus\nTarjoajana julkisissa hankinnoissa 9.-10.12.2019\nTässä kahden päivän koulutuksessa käydään läpi julkisten hankintojen tarjousprosessi käytännönläheisesti. Koulutuksessa käsitellään tarjouksen laatimisen keskeiset vaiheet käytännönläheisten esimerkkien ja oikeustapausten avulla. Saat käytännön ohjeita osallistumishakemuksen ja tarjouksen tekemiseen ja siihen, miten menestyt tarjousvertailussa. Opit myös välttämään tarjoajien tavallisimmat virheet.\nLisäksi tutustumme tarjoajan oikeussuojakeinoihin ja niihin liittyviin seuraamuksiin. Perehdymme myös julkissektorin käyttämiin yleisiin sopimusehtoihin ja tärkeimpiin sopimusehtoihin.\nKoulutuksen keskeiset tavoitteet:\n- tunnet julkisten hankintojen tarjousprosessin periaatteet\n- tiedät miten toimia tarjousprosessin eri vaiheissa – milloin ja miten voit esim. vaikuttaa hankinnan kohteeseen\n- ymmärrät tarjouspyynnön kriteereitä - miten vähimmäisvaatimuksia ja vertailuperusteita tulee tulkita ja miten huomioit ne tarjouksessa\n- osaat välttää tarjoajan tyypilliset sudenkuopat\nNäillä eväillä vahvistat voittomahdollisuutesi kisoissa!\nKoulutus sopii kaikille, jotka osallistuvat myyntiprosessiin julkiselle sektorille ja/tai haluavat ymmärtää julkista hankintaprosessia tarjoajan näkökulmasta.\nKouluttajina toimivat julkisten hankintojen pitkän linjan asiantuntijat Pauliina Karinkanta ja Annamari Kontio PTCServices Oy:stä.\nMistä saan tietoa käynnistyvistä kilpailutuksista?\nEri hankintalajeja koskevat säännökset\nVaikuttamismahdollisuudet hankinnan eri osatekijöihin\nHankinnan valmistelu ja esteellisyys\nTarjoajayrityksen osallistuminen hankinnan valmisteluun\nMilloin virkamies tai hankinnan päätöksentekijä on esteellinen?\nTarjouksen tekeminen, kun omat resurssit eivät yksin riitä\nMiten voi tarjota yhteenliittymänä eli ns. konsortiona?\nMiten alihankkijan tai yhteenliittymän jäsenten resursseja ja referenssejä voi hyödyntää tarjouksessa?\nSopimukset tarjoajan ja alihankkijan sekä ryhmittymän jäsenten välillä\nRyhmittymän kokoonpanon muuttuminen kilpailutuksen tai sopimuksen aikana\nYrityksen poissulkeminen puuttuvan soveltuvuuden vuoksi\nTarjouksen tekeminen – jatkuu\nYleisimmät virheet ja niiden välttäminen\nKilpailu- ja kuluttajaviraston rooli hankintojen valvojana\nToimittajan asema puitejärjestelyssä\nPuitejärjestelyn reunaehdot ja pääasialliset toimintavaihtoehdot\nMiten tarkkaan sopimuksen aikaiset ostot on määritelty tarjouspyynnössä?\nMiten sopimuksen aikaisista ostoista saa tietoa?\nMiten voi valittaa puitejärjestelyn sisäisistä hankinnoista?\nHankintasopimus osana tarjouspyyntöä\nJulkissektorin käyttämät yleiset sopimusehdot\nHankintasopimukset - jatkuu\nYleisten sopimusehtojen käyttö osana sopimuskokonaisuutta\nSopimuksen kesto ja kohteen määrittely\nHinta- ja maksuehdot\nSopimuskauden aikaiset muutokset\nMilloin kyseessä on olennainen eli kielletty sopimusmuutos ja mitä siitä voi seurata?


Julkaistu 09.10.2016 17:07\nPelastustyöntekijät etsivät uhreja iskussa romahtaneen rakennuksen raunioista 8.10.2016.\nBan haluaa kaikki iskusta vastuussa olevat oikeuteen.Iskun tekijäksi arvellaan Saudi-Arabian johtamaa liittoumaa, joskaan Ban ei suoraan syytä sitä. Liittouma on kiistänyt osallisuutensa. Liittouma taistelee Jemenissä huthikapinallisia vastaan. Mainos (uutinen jatkuu alla)\nYhdysvallat ilmoitti iskun jälkeen aikovansa tarkastella uudelleen tukeaan liittoumalle.Ilmaiskun uhrit olivat osallistumassa hautajaisiin.Valkoisen talon kansallisen turvallisuuden komitean edustajan Neil Pricen mukaan Yhdysvallat on erittäin huolestunut ilmaiskua koskevista tiedoista. YK:n Jemenin humanitaarisen työn koordinaattori Jamie McGoldrick kuvaili hautajaisiin siviilirakennuksessa osunutta iskua "järkyttäväksi ja raivostuttavaksi". Hän vaati iskusta tutkintaa ja kansainväliseltä yhteisöltä lisää painostusta Jemenin siviilien suojelemiseksi.– Väkivallan siviilejä kohtaan Jemenissä tulee loppua välittömästi, McGoldrick sanoi.Jemenin huthikapinalliset syyttävät iskusta Saudi-Arabian johtamaa liittoumaa. Liittouma on sanonut, ettei se operoinut alueella ja että "muita syitä" tulisi arvioida.Liittouma ilmoitti, että se on valmis tutkimaan iskun yhdessä Yhdysvaltain kanssa. Liittouma lupaa myös antaa tutkijoille tiedot iskualueen ja sen lähistön sotilasoperaatioistaan.Lauantain ilmaisku oli yksi tuhoisimmista Jemenissä sen jälkeen, kun Saudi-Arabian johtama liittouma aloitti iskut maaliskuussa 2015. Iskujen alkamisesta lähtien Jemenissä on kuollut yli 6 700 ihmistä, heistä suuri osa siviilejä.Katso aikaisempia uutisvideoita Jemenin iskuista.\nPommi-isku Turkissa surmasi 18 sotilasta


Saurum | Ilta Sanomat Uutiset Tänään\nSaurum Osakeyhtiö on toiminut vuodesta 1942 ja heidän Saurum-tuotemerkkiinsä kuuluvat tyylikkäät kulta-, hopea- ja teräskorut. Kuopiossa sijaitsevalle, suomalaista korumuotoilua arvostavalle yritykselle onkin muodostunut upea valikoima tyylikkäitä ristejä.\nSaurum kultainen risti riipus, ristin reunassa kaunis helmimäinen koristelu. Huom ! Risti myydään ilman ketjua.\nSaurum « Ihanaiset.fi verkkokauppa – Saurum Osakeyhtiö on vahvasti mukana luomassa suomalaista korukulttuuria. Muumi-korut on valmistettu 925 sterling-hopeasta tai teräksestä jossa laserilla kaiverrettu Muumi-kuvio. Kaikilla Saurumin kelloilla on 1 vuoden takuu. Saurum Hopeinen lisäketju Muumi-koruille, 36/40cm.\nSaurum Osakeyhtiö valmistaa suomalaisten designkorubrändien Lumoavan sekä Ritva Liisa Pohjalaisen korutuotteet. Saurum-tuotemerkin alla yhtiö valmistaa mm. miestenpukukoruja sekä rippiristejä. Saurum Osakeyhtiö tarjoaa myös kauniita perinteisiä pöytähopeatuotteita sekä kansainvälisesti tunnettujen kellomerkkien kelloja.\nSaurum hopeakoru-, kultakoru- ja valkokultakorumallit. Saurum Osakeyhtiöllä on pitkät perinteet laadukkaiden suomalaisten hopea- ja kulta tuotteiden valmistuksessa. Kaikki hopea- ja kultatuotteet valmistetaan alusta loppuun korkealla valmistusteknisellä osaamisella jokaista työvaihetta arvostaen.\nKravatti pysyy kauniisti hallussa laadukkaalla solmionpidikkeellä, joka viimeistelee miehen pukeutumisen upeasti. Tilaa verkkokaupastamme, nopea toimitus!\nSaurum Osakeyhtiö on vahvasti mukana luomassa suomalaista korukulttuuria. Muumi-korut on valmistettu 925 sterling-hopeasta tai teräksestä jossa laserilla kaiverrettu Muumi-kuvio. Kaikilla Saurumin kelloilla on 1 vuoden takuu. Saurum Hopeinen lisäketju Muumi-koruille, 36/40cm.\nSaurum Riipus musta zirkon . tuotekoodi:596115000. Tarjouksessa 41,40 € Regular Price 69,00.\nHopeakorut | Timanttiset.fi – SAURUM Ukkometso pieni hopeakaulakoru hopeaa, riipus, ketjulla 95,00 € Osta SAURUM hopeariipus risti 20mm, kultapinta, hop värinen ktj 59,00 € Osta Lisää.\nSaurum-rippiristit netistä nopealla ja ilmaisella toimituksella sekä kaiverruksella. Toimitusaika vain 1-2 arkipäivää. Katso rippiristit ja osta omasi nyt! Tyylikäs hopeinen mattapintainen ristiriipus, johon on leikattu hienoja uria. Tämä ristikaulakoru sopii mainiosti vaikka rippiristiksi.


Ole siellä tai ole kuusikulmio!\nSeuraavaksi vuorossa oli isoin rakennus, jonka seinissä näkyi erilaisia riimuja. Rakennus oli todella iso: sivujen pituudet olivat n. 100 m ja korkeutta oli ainakin 6 kerroksen verran. Mitään ikkunoita ei talossa näkynyt ja sisään vei vain yksi portti. Portti oli tosin auki ja kynnyksen päällä makasi luuranko naamallaan. Sisällä näkyi vähän matkan päässä toinen luuranko. Mitään ansoja ei oviaukossa huomattu, joten Pâin uskaltautui ensimmäisenä astumaan sisälle kaikkia mahdollisia turvatoimia noudattaen. Tämä ei kuitenkaan auttanut, vaan molemmilta puolilta oviaukkoa (salamat näyttivät iskevän oven karmeista. -GM huom) iski häneen salamoita ja hän kaatui sisäpuolelle. Tämän jälkeen ansan toimivuutta testattiin usealla kivellä, mutta salamointi ei osoittanut loppumisen merkkejä. Ketään ei kiinnostanut mennä kokeilemaan olisiko oma nahka kestävämpää kuin kohtalaisen hyvässä kunnossa säilyneen kääpiön, kunnes Malantur keksi loitsia molemmin puolin oviaukkoa kivimuurit. Näiden suojassa kaikki pääsivät turvallisesti sisälle.\nMuiden päästyä sisälle oli Pâin jo löytänyt toisen luurangon rahapussista muutamia kolikoita. Käytävän päässä oli aukinaiset pariovet ja käytävän varrella oli kaksi ovea, joiden takana sijaitsivat vieraiden odotustiloilta näyttävät pienehköt hyvin kalustetut huoneet. Parioven takana olevassa salissa oli korokkeella neljä istuinta. Istuimien käsinojissa oli napit, joista toisesta saa aikaan jonkinlaisen suojan ja toisesta saa huoneessa olevat kuusi pylvästä muuttumaan eläviksi ja tottelemaan komentoja. Lisäksi huoneesta löytyi kaksi salaovea. Niiden annettiin kuitenkin odottaa ja siirryttiin tutkimaan varastotilan näköistä takahuonetta, josta ei löytynyt mitään kiinnostavaa. Huoneesta jatkui käytävä eteenpäin ja sen varrella oli kolme ovea. Tavanomaisten rituaalien jälkeen todettiin ensimmäisessä ovessa olevan ansan, mutta muut olivat turvallisia.\nJokaisen oven kohdallahan varovainen porukka ensin tutkii oven, sen jälkeen poistaa mahdollisen myrkyn lukon luota ja oven ympäristöstä mustan yksisarvisen sarvella ja vasta sen jälkeen yritetään ovea tiirikoida tai ansoja purkaa. Ansoitettu ovi vaikutti menevän samaan huoneeseen, jonne aiemmin löydetty salaovikin johti, joten kulkureitiksi valittiin turvallisemman tuntuinen salaovi. Ovi saatiinkin auki ja ryhmä astui kokoustilaan, jossa ovaalin muotoisen pöydän ympärillä oli 12 tuolia erilaisin merkinnöin koristeltuna. Pöydällä lojuvista papereista pystyttiin vielä lukemaan kaupunginneuvoston viimeisimmät päätökset. Näiden joukossa oli mm. paperi jossa noita Zenonia moitittiin neuvoston tarkoitusperiin sopimattomista kokeiluista. Mitä nämä kokeilut sitten olivat olleet jäi epäselväksi.\nSeuraavaksi tutkittiin kirjasto ja erikoinen taktiikkahuone, jossa oli karttoja ja maastolaatikko pikku-ukkoineen. Kirjastossa oli todella paljon erilaisia kaupunkiin liittyviä kirjoja ja asiapapereita. Taktiikkahuoneesta puolestaan löydettiin vielä yksi salaovi. Tämä ovi oli suojattu hyvin, sillä siinä oli 3 erilaista ansaa: yksi antoi hälytyksen, toinen ampui tikan tiirikoijaa kohti ja kolmas päästää kaasua jonnekin. Anna yritti purkaa ovesta ansoja ja pian hälytysääni kuuluikin eri puolilta ja Páinin pitämässä kilvessä törrötti iso tikka. Kaasuansan purkaminen ei onnistunut niin hyvin ja sitä päätettiin yrittää myöhemmin uudelleen. Päätökseen vaikutti osittain se, että tikassa oleva myrkky oli tappavaa ja kaasukaan ei luultavasti olisi terveellisimmästä päästä.\nNiinpä jatkettiin talon muiden osien tutkimista, ehkä jostain löytyy avain tähän oveen. Viimeinen käytävässä olevista ovista johti valoisalle sisäpihalle. Tai oikeastaan sisäpiha ei kuvannut paikkaa, sillä rakennuksen ulkoseinä toimi vain muurina sisällä oleville rakennuksille ja katto oli jotain läpinäkyvää ainetta. Kauempaa kaupunkiin saavuttaessa katto oli näyttänyt ehjältä, mutta nyt olisi voinut kuvitella seisovansa avotaivaan alla. Myös pieni tuulenhenkäys kävi tällä omituisella sisäpihalla.\nAlueelle oli rakennettu parikymmentä erinäköistä ja erikokoista rakennusta ja ryhmän harhaillessa sisäpihalla he tulivat palaneen rakennuksen luokse. Mustuneiden raunioiden keskellä seisoi hevosen näköinen tulinen aave, jonka selässä näkyi yksinäinen palava käsi vetämässä aavemaisista suitsista. Ryhmä huomasi aaveen jo kaukaa, eikä se kiinnittänyt ryhmään huomiota niin pitkän matkan päästä. Pienen pohtimisen jälkeen aaveen tiedettiin pyrkivän kaikenlaisen valon luokse, sillä se oli samanlainen kuin aiemmin kohdattu tuliaave. Onneksi valoisalla sisäpihalla kenelläkään ei ollut tulta tai muuta valoa kannossa. Viimekertainen kokemus samanlaisesta aaveesta ei ollut rohkaiseva, joten se jätettiin rauhaan ja sisäpihan tutkiminen aloitettiin samasta nurkasta mistä sinne oli tultukin. Jo tutkitussa rakennuksessa olevat pari huonetta, joihin pääsi vain sisäpihan kautta osoittautuivat nukkumatiloiksi. Toisesta löytyi pari ansoitettua arkkua ja toivo suurista aarteista heräsi. Páin saikin säkkiinsä pari kiloa hopeakolikoita ja puoli kiloa kultaa. Lisäksi Sigurdille löytyi hieno vyö ja Elanor sai 3 erittäin mielenkiintoisella lumouksella varustettua nuolta. Niillä pystyi ampumaan 150 kg:n lastin ilman että nuolen lento-ominaisuudet kärsivät. Se miten kovaa lasti tömähtää määränpäähänsä jäi arvailujen varaan.\nSeuraavaksi siirryttiin tutkimaan sisäpihalla olevia erinäköisiä ja erikokoisia rakennuksia. Ne olivat kaupungin ylimystön asuntoja, erilaisia käsityöläisten työtiloja ja löytyipä joukosta temppelikin. Taloista löytyi tietenkin kultaa, hopeaa, jalokiviä ja arvokkaita sekä maagisiakin esineitä. Muutaman talon jälkeen ei edes ryhmän kääpiöt halunneet hopearahoja ja eräästä talosta löytyneet kultatangot (10,5 kg) aiheuttivat kinastelua, ei siitä kuka ne saa, vaan siitä kuka ne jaksaa kantaa. Sigurd löysi itselleen yllättävän hyvin säilyneen tyhjän alligaattorinnahkaisen kirjan. Se vaikutti kestävän kosteuttakin normaalia opusta paremmin ja näin se soveltui erinomaisesti päiväkirjaksi. Páin löysi lisää erilaisia työkaluja sekä tietysti ison säkillisen kultaa, hopeaa ja jalokiviä. Görin tyytyi kolmeen puhtaasta kullasta tehtyyn tankoon, jotka painoivat 10,5 kg ja sormukseen, joka lisää mahtia. Myös monia muita esineitä taloista löytyi - osa hyödyllisiä ja osa vähemmän hyödyllisiä.\nKaikesta näkyi selvästi, että kaupunki oli loiston aikoinaan ollut todella mahtava. Luurankoja oli vain muutamia, ilmeisesti palvelijoita, joten suurin osa asujaimistosta oli joko poissa hyökkäyksen aikaan tai he olivat hyökänneet taistelun alettua kaupungin avuksi. Sisällä oli kuitenkin ollut vihollisia, koska olihan palaneen talon raunioissa tuliaave ja eräästä talosta löytyi 3 samanlaista luurankoa, joita vastaan ensimmäisessä talossa oli taisteltu. Kun noin kolmasosa taloista oli tutkittu tuli vuoroon kaupungin hallituksessa olleen alkemistin talo. Talossa oli monia paikkoja lumottu erilaisilla loitsuilla ja mm. ulko-ovesta saivat selville talon omistajan nimen ne, jotka merkkejä osasivat tulkita. Lukossa olevat ovet eivät estäneet ryhmää pääsemästä sisälle, sillä Anna oli erinomainen tiirikoija. Jokaisessa ovessa oli jokin loitsu, joista suurin osa ei liittynyt oven toimintaan millään tavalla, eikä niillä tuntunut olevan mitään järkevää käyttötarkoitusta.\nKun puolet alakerrasta oli tutkittu sattui taas työtapaturma ovea tiirikoitaessa: yksi ansa oli jäänyt huomaamatta ja Anna sai kunnon tärskyn työntäessään tiirikat lukkoon. Lukossa oli samantyylinen salama-ansa kuin rakennuksen portilla oltiin kohdattu. Anna ei vain ollut yhtä onnekas kuin Páin. Hän olisi kuollut, ellei parantaja olisi pystynyt säilyttämään hänen ruumistaan loitsun voimalla. Tutkittuaan hänen vammat Wainamrun totesi, ettei hän pysty parantamaan Annaa, sillä vammat olivat niin laajat ja vakavat. Maranwé hoksasi, että hautaholvistossa olevan toivomuskaivon avulla Anna voitaisiin saada kuntoon, tosin matka olisi pitkä. Kaupungin tutkiminen sai jäädä vähäksi aikaa, sillä ryhmän molemmat tiirikointitaitoiset makasivat tajuttomina monista turvatoimista huolimatta. Ulko-ovella oleva salama-ansa ei reagoinut ulospäin menijöihin, mutta oven kummallekin puolelle tehtiin kivimuurit ihan vain varmuuden vuoksi. Haavoittuneille rakennettiin paarit, jyrkänteelle viriteltiin köydet joita pitkin laskeuduttiin ja pitkä matka takaisin saaren etelärannalle alkoi. Hämähäkkitemppeli kierrettiin kaukaa ja matka sujui ongelmitta, tosin hitaan puoleisesti.\nPerillä Per-Celeboz tuli katsomaan paranisiko Anna kuolettavista vammoistaan, kun Elanor heitti kultakolikon kaivoon ja toivoi haltian paranemista. Anna alkoikin hengittää ja vammat paranivat. Yötä vietettiin luolastossa ja haamulta kyseltiin matkan varrella vastaan tulleista paikoista. Per-Celeboz muisteli Hrasskin olevan pikkupetojen ja hyönteisten jumala, jonka palvontamenoihin kuuluivat myös ihmisuhrit, mutta ei ollut aivan varma asiasta. Haamujen asuttama temppeli kyllä tuntui sopivan tähän kuvaan vallan mainiosti. Sheruinista hän puolestaan ei tiennyt muuta kuin sijainnin. Itse hän ei ollut käynyt kyseisessä kaupungissa. Aamulla matkaa jatkettiin Peldeluinëen, sillä muutaman päivän lepo oli kaikille tarpeen ja hobitti ei vieläkään ollut tullut tajuihinsa. Ennen Peldeluinëä myös hobitti tuli tajuihinsa ja parin päivän levon jälkeen porukka oli jälleen täysissä voimissa valmiina vastaamaan eteen tuleviin uusiin ja yllättäviin haasteisiin. Kaupungin loppuun tutkiminen olisi kuitenkin ensimmäinen tavoite, niin arvokasta ja tarpeellista tavaraa sieltä oli löytynyt.\nTaas aloitettiin matka pohjoisen raunioille. Kuten suurin osa reissuista tämäkin sujui rauhallisesti, vain muutamia eläimiä nähtiin matkan varrella. Maa tuntui nukkuvan pitkää untaan ja saari vaikutti rauhalliselta paikalta kauan sitten käydyn suuren sodan jäljiltä. Ehkä vastaavia tapahtumia ei saarella enää nähtäisi. Rauniokaupunkiin saapuminen ajoitettiin jälleen aamuksi, sillä kukaan ei halunnut yöpyä toistamiseen aaveiden seurassa. Ensimmäisenä haluttiin kokeilla aivan ulko-oven lähelle jäänyttä salaovea, jossa oli 3 erilaista ansaa. Anna pääsi taas yrittämään ansojen purkamista ja tärkeimmän, eli kaasuansan hän sai mielestään purettua. Lukon tiirikointikin onnistui ja päästiin katsomaan mitä mystinen huone sisältää. Ensimmäisenä huomio kiinnittyi lattialla makaavaan ruumiiseen. Se oli yllättävän hyvässä kunnossa, aivan kuin olisi kuollut ihan vasta. Ruumiin kädessä oli tiirikat ja toinen käsi oli ojentunut lähimpiä arkkuja kohti, kasvoilla näkyi ahneuden aiheuttama leveä virnistys. Sigurd toivoi Annan onnistuneen kaasuansan purkamisessa, sillä muuten osa päätyisi pitämään seuraa tälle suurihmiselle. Huoneen katossa oli pieniä reikiä ja seinustoilla 12 suurta arkkua täynnä aarteita.\nAinoastaan kulta, jalokivet, eog ja laen kelpasivat enää mukaan sekä tietysti kaikki maaginen tavara. Sigurd sai käyttöönsä sauvan, jolla pystyi loitsimaan tulivasaman 3 kertaa päivässä ja se teki myös immuuniksi kuumalle ja kylmälle. Sauvan avulla Anna kävi tuhoamassa tuliaaveen huoneen tutkimisen jälkeen. Maranwélle löytyi hansikkaat, jotka piikkiensä ansiosta auttoivat aseettomassa taistelussa, mutta vaarana oli satuttaa myös itsensä. Arkuista löytyi monia muitakin taikaesineitä. Tämän jälkeen jatkettiin sisäpihalla talojen tutkimista. Alkemistin talo jätettiin viimeiseksi huonojen kokemusten vuoksi. Seuraavaksi oli vuorossa parantajan talo ja sen jälkeen tultiin aivan sisäpihan nurkassa sijaitsevalle talolle. Tässä talossa käytävä jakoi alakerran kahteen huoneeseen. Toisessa huoneessa oli jotain ennen näkemätöntä: aivan kuin huonetta olisi yritetty siivota. Huoneessa selvästi oli käyty taistelu ja siellä oli rikkoutuneita huonekaluja, luunpalasia ja erilaisia esineitä, kaikki siististi omissa kasoissaan seinän vieressä. Löytyipä kasasta demoninsurmamiekkakin, jolle saattaisi saarella jopa olla käyttöä. Alakerran toisesta huoneesta löytyi tuoppi, joka täyttyi hyvästä oluesta aina käyttäjän niin halutessa ja maaginen rasia, josta sai päivän aterian.\nYläkerran ensimmäisessä huoneessa kohdattiin kaikkien ihmetykseksi haltia! Haltialla oli päällään vain ajan syömät repaleiset vaatteet ja pitkät mustat hiukset ulottuivat melkein lattialle. Ryhmän avatessa huoneen oven nosti haltia katseensa kirjasta, jota oli sillä hetkellä tutkimassa ja tervehti tulijoita. Hänelle esittäydyttiinkin ja alettiin kysellä mitä varten haltia oli täällä, mutta hän ei muistanut. Itse asiassa hän muisti ainoastaan viimeiset n. 500 vuotta mitkä hän oli viettänyt täällä talossa eikä sinä aikana ollut nähnyt yhtään elävää olentoa. Hän oli käynyt ulkona katselemassa raunioita, mutta pidemmälle hän ei ollut uskaltanut lähteä, sillä hän oli myös unohtanut kaikki taitonsa eikä luultavasti olisi selvinnyt villissä luonnossa. Ruokaa ja juomaa hän sai talossa olevista tuopista ja rasiasta. Sodasta hän ei tiennyt mitään, eikä muistanut edes omaa nimeään. Huoneessa olevista kirjoista pystyttiin päättelemään, että kyseessä oli noita Zenon, sillä kirjat käsittelivät pelkästään noituuteen liittyviä aiheita. Zenon oli iloinen tavattuaan ensimmäiset elolliset olennot ja lähtisi mielellään mukaan, jos vaikka matkan varrella löytyisi jotain joka voisi palauttaa hänen muistinsa.\nSisäpihalla olevia taloja hän ei ollut tutkinut, sillä suurin osa ovista oli lukossa. Noidan talo tutkittiin loppuun ja jaettiin sieltä löytyneet taikaesineet ryhmän kesken Zenonin suostumuksella. Talojen tutkimista jatkettiin ja viimeinen pienempi talo sisälsi jälleen yllätyksen. Talossa oli yksi iso huone, jonka takanurkassa olevan aarrekasan päällä makasi lohikäärme. Lohikäärme raotti silmiään valon tulviessa oviaukosta sen pimeään pesään. Silloin Páin laittoi oven takaisin kiinni, sillä sitä kautta lohikäärme ei ainakaan mahtuisi tulemaan. Tosin huoneessa ei näkynyt muita sisäänkäyntejä, joten pystyttiin vain arvailemaan miten käärme taloon oli joutunut. Sigurd tunnisti lohikäärmeen luolakäärmeeksi. Luolakäärmeet eivät osanneet lentää, mutta vahvoja ne olivat. Käärmeen kanssa päätettiin jutella, jos siltä saisi jotain tietoa menneistä tapahtumista.\nKun ovi avattiin uudelleen oli lohikäärme painanut päänsä jo alas ja jatkoi keskeytyneitä uniaan. Sigurd esittelikin itsensä ja kohteliaasti kysyi käärmeen nimeä. Luolakäärme ilmoittikin nimekseen Rentilincanak ja halusi tietää muidenkin nimet ja kaikki esittäytyivätkin hänelle. Muista asioista uniltaan herätetty lohikäärme ei suostunut puhumaan ennen kuin hänelle on tuotu päitä. Ryhmä lupasikin kohteliaasti harkita Rentilinacanakin tarjousta ja häipyi ovelta vähin äänin. Suurella sisäpihalla oli vielä tutkimatta alkemistin talon loppuosa, jonka yläkerrasta löytyi erikoinen miekka. Kun huoneeseen astui nousi miekka leijumaan ilmaan ja jos sitä yritti lähestyä alkoi se liekehtiä. Miekka olisi haluttu ottaa mukaan, mutta se perääntyi kun Anna yritti ottaa siitä kiinni. Liekehtivän leijuvan miekan ajaminen nurkkaan ei tuntunut hyvältä idealta, joten miekka jäi alkemistin taloon.\nNyt kaikki sisäpihalla olevat pienet rakennukset oli tutkittu ja jäljellä oli iso rakennuskompleksi, joka oli yhteydessä myös sisääntulorakennukseen. Ensin mentiin tutkimaan rakennuksen yksikerroksista osaa, jonne pääsi katolle vievää polkua pitkin. Tämä alue oli eläintarha, jossa toisella puolella oli vesialtaissa kaloja, simpukoita ja muita meren eläviä ja toisella puolella häkeissä eläimiä. Osa eläimistä oli kuollut, mutta parissa häkissä oli hyvinvoivan näköisiä eläimiä ja kaikki vesieläimet tuntuivat voivan hyvin. Yhdessä häkissä oleva iso susi vaikutti oleva erityisen kiinnostunut ryhmästä. Görin juttelikin sille loitsun avulla ja saatiin selville, että susi oli ollut hengissä todella pitkään. Kauan sitten häntä oli ruokittu säännöllisesti, mutta sen jälkeen oli tullut isoja rumia olentoja, jotka olivat heittäneet ihmisiä häkkiin hänen syötäväksi. Se olikin hänen viimekertainen ateriansa. Susi ehdottikin, että hän ei häiritse ryhmää, jos he antavat pikkuisen hänelle ruoaksi, tarkoittaen ryhmän hobittia. Boggo päätettiin pitää kuitenkin ryhmän mukana ja siirryttiin tutkimaan eläintarhan perällä olevaa ovea.\nOven takana oli pieni huone ja vastapäisellä seinustalla toinen ovi. Tällä välin susi oli tullut ulos häkistään kalterien läpi ja odotti rauhallisesti ainoalla ulosmenoväylällä. Toinenkin ovi päätettiin tutkia ennen kuin hukasta yritettäisiin päästä eroon, niinpä kaikki menivät sisään huoneeseen ja ovi suljettiin. Vastapäisen oven takana oli pieni huone, jonka keskellä leijaili aave ruumiin päällä.\nSigurdin päiväkirja [17.8.]\nTaistelu alkoi yllättäen. Olin juuri huutanut hänelle: "Kuka sinä olet?" ja saanut vastaukseksi "Karg", kun ensimmäinen salama osui Páiniin. Sen jälkeen asiat alkoivat tapahtua nopeasti. Görin ryntäsi pakoon pelästyttyään aavetta, mutta Anna ei halunnut päästää häntä huoneesta ulos ja tukki oviaukon, sillä ulkona odotti hukka ja ulos mennessään kääpiö joutuisi taistelemaan yksin sitä vastaan. Toisella oviaukolla oli aave, jonka tunnistin myöhemmin spektreksi. Aluksi kukaan ei halunnut mennä ahtaasta oviaukosta spektren kanssa samaan huoneeseen, sillä Elanor oli ampumassa sitä jousella ja minä tulivasamalla. Niinpä ensimmäisestä iskusta toipumassa oleva Páin sai uudestaan salamasta ja kaatui maahan. Tämän jälkeen Maranwé ei enää odotellut, vaan ryntäsi oviaukkoa kohti, mutta sai myös salamasta ja lensi osuman voimasta taaksepäin säilyttäen silti tasapainonsa. Häntä seurannut Malantur pääsi huoneeseen. Myöskin Anna oli tässä vaiheessa päästänyt Görinin menemään ja hyökkäsi spektren kimppuun. Kun Anna, Malantur, Maranwé ja Elanor hoitelivat spektren menin Wainamrunin kanssa katsomaan miten Görin pärjäsi hukkaa vastaan ja yllättävän hyvin taistelu olikin sujunut: kääpiö oli ottanut muutamia osumia, muttei mitään vakavaa.\nValitettavasti Görin oli edessä, etten pystynyt ampumaan hukkaa tulivasamalla, mutta onneksi ryhmän lähitaistelijat pääsivät pian spektrestä eroon ja siirtyivät Görinin avuksi. Eikä yhtään liian aikaisin, sillä Görin kaatui monia vammoja saaneena maahan ja Wainamrun sai jälleen töitä. Hukkakin saatiin hengiltä pian ja päästiin parantelemaan vammoja, joita oli yllättävän vähän, vaikka molemmat kääpiöt olivat ottaneen paljon vahinkoa. Wainamrun sai pian Görinin kuntoon ja hän paransi lopun porukan. En olisi Garethista lähtiessäni uskonut jonain päivänä joutuvani taistelemaan hukkia ja spektrejä vastaan, ja vieläpä ampumalla tulivasamia. Mutta jos minä olen muuttunut näiden saarella vietettyjen viikkojen aikana niin ovat muuttuneet monet muutkin ryhmämme jäsenet.\nPerimmäinenkin huone oli tyhjä lukuun ottamatta lattialla makaavaa ruumista. Taistelun jälkeen siirryttiin tutkimaan viimeistä kahta ovea. Ne johtivat teatteriin, jossa oli selvästi ollut taistelu. Huoneessa olevat luurangot, joita oli paljon, olivat pieninä paloina hajallaan pitkin katsomoa. Monet luut ja pikkuesineet olivat uponneet lattiaan tai paneloituun seinään, aivan kuin ne olisi heitetty todella kovalla vauhdilla. Teatterin takaosan ovet johtivat puutarhaan, jonka katosta näki alhaalta läpi, mutta yläpuolelta katsottuna se näytti tavalliselta kiveltä. Muutama villiintynyt pensas kasvoi puutarhassa ja sen keskellä oli pieni rakennus. Rakennuksessa oli muutamia pieniä huoneita: yhdessä oli erilaisia puutarhanhoitotyökaluja, toisessa työhuoneen näköisessä huoneessa kuivaneita yrttejä ja luuranko, kolmas oli makuuhuone ja niin edelleen. Olipa joukossa sellainenkin huone, jossa kasvoi yrttejä. Katto oli samaa läpinäkyvää ainetta, kuin moni muukin katto ja keskellä huonetta oli pieni mustavetinen allas ja sen ympärillä monia erilaisia yrttejä. Görin poimikin mukaan lajitelman erilaisia lehtiä, varsia ja marjoja ennen poistumista.\nKaupunki jätettiin taakse iltahämärässä ja siirryttiin yöpymään jo tutuksi tulleeseen leiripaikkaan turvallisen matkan päähän raunioista. Keskellä yötä haltioiden vartiovuoron aikaan parinkymmenen metrin päähän leiristä ilmestyi mustaihoinen haltia. Tämä nojasi miekkaansa, kuin olisi joutunut odottamaan jo vähän aikaa vartioiden huomiota. Vartiossa olleet herättivät porukan ja omituisen näköisen haltian kanssa päästiin keskustelemaan. Hän ilmoitti nimekseen Celebdel ja sanoi olevansa Zenonin adjutantti. Hän kertoi olevansa hyvin kiitollinen, että ryhmä pelasti hänen herransa siitä kirotusta talosta ja koska Zenon on vielä ryhmän seurassa täytyy ryhmän olla erinomainen liittolainen. Tässä vaiheessa Sigurd tunnisti Celebdelinn olevan demoni. Kuultuaan Zenonin muistinmenetyksestä hän totesi sen olevan hyvinkin mahdollinen, mutta parannus löytyisi varmasti kaupungista.\nCelebdel tivasi porukalta myös keitä he olivat tavanneet saarelle saapumisen jälkeen ja hänelle kerrottiin vain temppelissä olevista haamuista ja yöllä lentelevistä harpyijoista. Celebdeliltä saatiin paljon tietoa saaren nykytilasta, historiasta ja henkilösuhteista: Pohjoisrannalle oli tullut vähän aikaa sitten porukka, joka rakensi kaupunkia ja he olivat tutkineet lähiseutuja. Tulokkaiden joukossa oli pari todella voimakasta haltiaa ja yksi ihminen, joten heidän kimppuunsa ei oltu vielä käyty. Kaupunki sijaitsi Sheruinista pohjoiseen ja hieman itään. Historiasta Celebdel tiesi kertoa, että Sheruin oli ollut heidän yksikkönsä kohteena sodan aikaan. Zenon oli ollut Duramáelin luutnantti, joten jos ryhmä pystyisi palauttamaan hänen muistinsa tulisi palkkio olemaan valtaisa. Celebdel lisäsi vielä: "Parannus löytyy varmasti tuosta kirotusta talosta. Menkää etsimään sitä, mutta muistakaa: teitä valvotaan koko ajan." Kaupungissa luvattiinkin vielä kerran käydä ja yrittää parantaa Zenon. Tämä riittikin Celebdelille ja hän lähti kävelemään poispäin.\nNyt ryhmän tarvitsi tehdä päätöksiä siitä, mikä olisi seuraava siirto. Celebdeliä ei kannattaisi suututtaa, sillä siitä taistelusta ei ryhmä selviäisi voittajana. Toisaalta demoni ei luultavasti hyökkäisi ryhmän kimppuun, jos Zenon on mukana. Ja sitten oli vielä pohjoisen haaksirikkoiset, joiden luokse olisi mukava päästä, mutta matka olisi pitkä ja vuoristo pitäisi kiertää. Olisi myös hyvä saada heille jotenkin sana nykyisistä tapahtumista. Ja ennen kaikkea pitäisi päättää mitä tehdään Zenonille! Elanor halusi pistää tikarin Zenonin selkään heti kun päästään sisätiloihin, mutta Páinille se ei käynyt sillä Zenon ei tällä hetkellä ollut uhka ryhmälle. Eihän avuttomia olentoja tuosta vain voi tappaa, ei edes haltioita! Sigurd yhtyi Páinin mielipiteeseen, mutta perusteli asiaa sillä, että Celebdel tappaa porukan varmasti jos Zenon ei ole mukana. Muut olivat kuka mitäkin mieltä, eikä yhteisymmärrykseen päästy pitkien neuvottelujenkaan jälkeen.\nLopulta päätettiin mennä kaupunkiin ja yrittää tehdä jotain, mutta tarkoituksena ei kuitenkaan olisi muistin palauttaminen. Jos Celebdel tulisi myöhemmin vastaan niin hänelle selitettäisiin, ettei muistinpalautus onnistunut ja nyt etsisimme ratkaisua muualta. Ja voitaisiinhan demonilta kysellä missä muissa paikoissa kannattaisi käydä yrittämässä. Tämä kaikki pyrittiin tietenkin pitämään Zenonilta salassa, mikäli jotain yllättävää tapahtuisi.\nMuistinpalautukseen liittyi varmasti oleellisena osana ennustuskirjan välistä löytynyt runo, joka meni näin:\nKun vedet taivaalta laskeutuu;\nvalo auringon kasvoille heijastuu;\nniin Zodarin kädet avautuu;\nja suuresti sairas parantuu.\nVaan kivikuva ei voi parantaa;\nse voima toisille annetaan;\nsiitä voimasta talon voi rakentaa;\nmut toiset työstä palkan saa.\nNäin mieli murtunut elon saa;\nkun polkua oikeaa kuljettaa;\nmut se joka polulta poikkeaa;\nse tuhon tulella tuomitaan.\nNiinpä aamulla matkattiin takaisin rauniokaupunkiin etsimään parannusta Zenonille. Ensin käveltiin papin taloon ja ihmeteltiin toisessa kerroksessa olevaan mosaiikkia. Siinä oli punaisilla laatoilla tehty sokkeloinen polku suuren huoneen poikki ja muu osa lattiasta oli päällystetty harmailla kivillä. Käytiin katsomassa ylimmässä kerroksessa myös kivipatsasta, joka esitti kädet avoinna seisovaa mieshahmoa. Huoneen katto oli läpinäkyvä ja patsaan päälle lankesi auringonsäde. Patsaan kasvot olivat lempeät, aivan kuin hän olisi tapaamassa kauan kadoksissa ollutta hyvää ystävää. Muutenkin huoneesta huokui rauhallisuuden ja hartauden tuntu. Koska löydetty runonpätkä tuntui liittyvän enemmän alakerran mosaiikkiin palattiin sinne. Seuraavaksi saatiin todistaa, että ryhmän sisällä voidaan erilaisia "pieniä" päätöksiä tehdä hyvinkin nopeasti: "Haluatko kokeilla noiden punaisten laattojen muodostaman polun kävelemistä?" Kysyi Sigurd Zenonilta. "Pitäisikö minun mennä yksin tuo matka?" vastasi Zenon. "Tässä runonpätkässä mainitaan saattamisesta, että kyllä jonkun pitäisi mennä hänen mukaansa." lisäsi tähän Elanor. "Minä lähden saattamaan häntä!" sanoi Páin ilmoittautuen vapaaehtoiseksi. Ja niin Zenon ja Páin lähtivät yhdessä hyppimään punaiselta laatalta toiselle. (Tosin tähän tilanteeseen ei koskaan olisi päästy ilman pelinjohtajan erittäin kattavaa runon tulkintaa. Eihän pelaajaporukka voi olla niin nokkela, että tuollaista olisi itse hoksannut. Ei ainakaan kahden aikaan yöstä enemmän ja vähemmän alkoholia nauttineena. -Kirjoittajan huom.)\nKun kaksikko oli kävellyt muutamia metrejä alkoi sataa, ja sade tuli myös huoneeseen sisälle. Kymmenen metrin jälkeen satoi edelleen rankasti, salamat löivät eri puolille, mutta eivät rakennukseen ja aurinko alkoi paistamaan. Páinin jalkoja alkoi heikottamaan, mutta sitkeästi hän jatkoi matkaansa. Puolessa välissä huoneen harmaa lattia alkoi liekehtimään ja se paloi korkealla valkoisella ja todella kuumalla liekillä. Ainoastaan punaisten laattojen kohdalle jäi polku liekkien keskelle. Muutaman metrin päässä takaseinästä Páin ei enää jaksanut, vaan lyyhistyi maahan ja samaan aikaan myös Zenon kaatui ja otti takaseinästä tukea. Silloin useita salamoita iski rakennukseen ja niiden energia näytti kulkeutuvan Zenonin kautta lattiaan.\nZenon suoristautui hitaasti täyteen mittaansa ja näytti muuttuneen: kasvot olivat edelleen samanlaiset, mutta nyt hänen olemuksensa oli täysin itsevarma ja henki piilotettua voimaa. Hänen äänensäkin oli kumeampi kuin aikaisemmin. "Mitä tämä merkitsee?" sanoi Zenon, "Tiedättekö mitä tämä merkitsee?" Syntyi hetken hiljaisuus porukan pohtiessa tilannetta, Páin makasi tajuttomana Zenonin vieressä. "Tiedättekö mitä olette tehneet? Tai mitä tämä kääpiö on tehnyt?" Edelleen hiljaista. "Hän on pelastanut teidän hengen palauttamalla muistini! Nyt hyökkäystä voidaan jatkaa ja pohjoisessa olevaan kaupunkiin ja vielä etäämmäs. Keitä olette tavanneet saarelle tulon jälkeen?" Zenonille kerrottiin samaisesta temppelistä kuin Celebdelillekin ja harpyijoista, jotka olivat kerran häirinneet yöpymistä. Zenon lupasi myös palkkioksi muistinsa palauttamisesta ihan mitä tahansa porukka halusikaan. Jos he haluaisivat taistella tulevassa sodassa hänen puolellaan tulisi heistä korkea-arvoisia upseereita sotajoukkoihin. Menneistä ajoista puhuttaessa tuli esiin erittäin voimakas artifakti, Kuunvalo. Zenon tiesi sen olevan saatu suoraan jumalilta ja siinä olevan suurta voimaa maan parantamiseksi ja elämän ylläpitämiseksi. "Jos pystytte tuomaan tämän artifaktin minulle tulette nousemaan suurten sotasankareiden joukkoon. Myös kuningatar tulisi olemaan hyvin kiitollinen teille."\nKeskustelu loppui tähän, sillä katon läpi iski salama Zenonia suoraan rintaan. Zenon katsoi ylöspäin epäuskoisen näköisenä, kun toinen salama iski häntä jalkaan ja hän vajosi toisen poven varaan. Hän suojasi toisella kädellään ylhäältä tulevaa iskua, kun kolmas salama iski hänen käteensä, mutta jokin näkymätön kilpi suojasi häntä. Sen jälkeen Zenon katosi. Páin oli tullut tällä välin tajuihinsa ja ryömi liekkien reunustamaa käytävää pitkin takaisinpäin, kun Elanor tuli vastaan auttamaan häntä. Kun porukka oli jälleen kokoontunut portaiden luokse olivat liekit sammuneet ja sää rauhoittunut. Vain pienet lammikot kivilattialla kertoivat oudoista tapahtumista. Hetken miettimisen jälkeen todettiin, että nyt olisi parempi tehdä jotain - ja nopeasti! Mutta mikä olisi paras toimintatapa tässä tilanteessa?


lomakodit – Calvin uimaranta: Talot ja muut | Vrbo\nLöydä sinulle sopivin paikka – Calvin uimaranta\nkaunis T3, Calvi Pinede 150 metrin päässä rannasta, ilmainen WIFi, ilmastointi, pkg\nHuoneisto Calviossa 50 metrin päässä rannasta\nasunto terassilla; palmujen ja kukkatarhan keskuudessa ... CALVI-mäntymetsässä ............\nT2 (32m²) suora pääsy rannalle 100m, lähellä kauppoja, varustettu BB\nKaunis T2 lähellä Calvin venesatamaa\nCalvi mäntymetsässä, remontoitu asunto mezzanine-asunnolla, 150 metrin päässä rannasta\nMissä voin yöpyä lähellä kohdetta Calvin uimaranta?\nVuonna 2020 tarjoamme ison valikoiman majoitustiloja lähellä kohdetta Calvin uimaranta: 1 411 lomakotia, joihin kuuluvat esim. Talot (348 kpl) ja Huvilat (230 kpl). Löydä upea loma-asunto pitkälle tai lyhyelle lomalle perheesi tai ystäviesi kera. Paras majoitus läheltä kohdetta Calvin uimaranta löytyy Vrbosta.\nMitkä ovat suosituimmat alueet kohteessa Calvin uimaranta?\nOlipa suunnitelmissasi sitten pitkä lomamatka tai lyhyt viikonloppuloma, kohteesta Calvin uimaranta löytyy monia viehättäviä alueita. Vrbon asiakkaiden keskuudessa suosituimmat alueet ovat:\nMoltifao: 387 loma-asuntoa\nAlgajola: 1 766 loma-asuntoa\nLumio: 1 759 loma-asuntoa\nFeliceto: 1 799 loma-asuntoa\nVrbo tarjoaa sinulle mahdollisuuden tutustua myös moniin muihin suosittuihin alueisiin kohteessa Calvin uimaranta! Voit tarkastella muilla suosituilla alueilla sijaitsevia lomakoteja hakukenttämme avulla.\nMitkä ovat suosituimmat kaupungit kohteessa Calvin uimaranta?\nMatkustitpa sitten perheesi tai ystäviesi kanssa, seuraavista kohteessa Calvin uimaranta sijaitsevista kaupungeista löydät laajimman loma-asuntovalikoiman täydellistä kaupunkilomaa varten:\nMitkä ovat kohteen Calvin uimaranta suosituimmat nähtävyydet ja maamerkit, joiden lähellä yöpyä?\nVrbo tarjoaa laajan valikoiman loma-asuntoja, jotka sijaitsevat lähellä kohteen Calvin uimaranta upeita nähtävyyksiä. Oli kyse sitten pitkästä lomamatkasta tai lyhyestä viikonloppulomasta, Vrbon asiakkaiden keskuudessa suosituimmat nähtävyydet, joiden lähellä yöpyä, ovat:\nAgriate Desert: 2 328 loma-asuntoa\nIle de la Pietra: 2 044 loma-asuntoa\nVrbon avulla voit löytää itsellesi majapaikan myös monien muiden kohteen Calvin uimaranta nähtävyyksien lähettyviltä. Kirjoita haluamasi nähtävyys hakukenttäämme ja tarkista saatavilla olevat loma-asunnot.


Hamina varautuu pakolaisten tuloon – Reimari\n15.3.2022 | Reimari\nHamina varautuu tarjoamaan humanitaarista apua Ukrainasta saapuville pakolaisille. Kaupungin hallitus myönsi kokouksessaan tarkoitukseen 20 000 euroa.\nSamalla kaupunginhallitus päätti lisätä valmiuksia humanitaarista suojelua tarvitsevien pakolaisten vastaanottamisen kartoittamalla pikaisesti tiloja, joissa voidaan tarjota heille majoitusta.\nUkrainan kansa on joutunut humanitaariseen hätätilaan Venäjän sotavoimien hyökättyä maahan kolme viikkoa sitten. Monet toimijat, mukaan lukien Suomen valtio, ovat jo tehneet tukipäätöksiä Ukrainan auttamiseksi. Myös Ukrainan suurlähetystö on lähestynyt joitakin Suomen kaupunkeja avunpyynnöllä.\nKaupunginhallitus oli päätöksessään yksimielinen.


Finis Valorum – Jedipedia\n(Ohjattu sivulta Valorum)\nFinis Valorum oli miespuolinen ihmispoliitikko kuuluisasta ja vaikutusvaltaisesta Valorumin suvusta. Uransa huipulla hän toimi Galaktisen Tasavallan ylikanslerina. Tässä virassa hänen työtään vaikeutti Galaktisessa senaatissa vellonut korruptio ja vuosisatojen aikana kehittynyt kankea byrokratian verkosto, jotka yhteistyössä estivätkin häntä saamasta kunnon johtavaa otetta senaatista ja sen senaattoreista. Lopulta entinen Naboon senaattori Palpatine syrjäytti hänet ja otti paikan ylikanslerina.\n1.1 Varhainen ura ja ylikanslerius\n1.2 Poliittisen uran loppu\n1.3 Eläkepäivät ja perintö\nVarhainen ura ja ylikanslerius[muokkaa]\nFinis Valorum syntyi maineikkaaseen ja vaikutusvaltaiseen Valorumin sukuun Coruscantissa, Galaktisen Tasavallan pääkaupungissa. Hänen sukuunsa kuului tärkeitä henkilöitä, kuten esimerkiksi yksi Tasavallan ensimmäisistä ylikanslereista. Ei siis ollut mikään ihme, että jo nuoruusvuosistaan lähtien Valorum haaveili ylikansleriudesta.\nValorumin poliittinen ura sai alkunsa, kun hän aloitti Tasavallan virkamiestehtävissä. Siitä hän kohosi tasaisesti poliittisella arvoasteikolla, päätyen lopulta silloisen ylikansleri Skor Kalpanan avustajaksi. Myöhemmin hänet itsensä valittiin entisen työnantajansa virkaan, Galaktisen Tasavallan senaatin ylikansleriksi. Jo hänen virkakautensa alussa oli huomattavissa, ettei ylikansleriudesta tulisi helppoa: Tasavallan poliittinen koneisto oli alkanut osoittaa hyytymisen merkkejä byrokratian ja korruption ollessa arkipäivää. Myös ylikansleri itse ryvettyi erinäisissä lahjusepäilyissä.\nAinakin silloisen Naboon senaattori Sheev Palpatinen mukaan Valorum ei juurikaan välittänyt Coruscantin alatasoista, vaan vältteli niitä koskevia ongelmia. Huomio oli kuitenkin pakko kohdistaa myös alatasoille, kun tilanne niillä alkoi kärjistyä kohti kriisiä Pykejen syndikaatin, huumeita välittäneen rikollisjärjestön, kanssa. Rauhoittaakseen tilannetta ylikansleri otti yhteyttä jedimestari Sifo-Dyasiin, joka tiesi yhtä ja toista alamaailman toiminnasta, ja pyysi tältä apua ongelman ratkaisemisessa. Valorum ei kuitenkaan ilmoittanut jedien korkeimmalle neuvostolle aikeistaan lähettää Sifo-Dyas ja oma henkilökohtainen avustajansa, Silman, suorittamaan operaatiota pykejen kotiplaneetta Oba Diahiin. Myöskään virallista ilmoitusta operaation aloittamisesta ei jätetty, sillä pelättiin, että avoin keskustelu syndikaatin kanssa vaikuttaisi järjestön rikollisten toimien hyväksynnältä. Siihen ja sen tuomaan vastustukseen ei horjuvan valta-aseman omanneella ylikanslerilla olisi ollut varaa.\nSifo-Dyasin Oba Diahille saapumisen jälkeen Jedineuvosto antoi jo käynnissä olevasta operaatiosta tietämättöminä käskyn siirtyä epävakaalle Felucian planeetalle selvittämään paikallisten heimojen välistä konfliktia. Jedimestari totteli ja oli lähtemässä Oba Diahista, muttei koskaan päässyt planeetan ilmakehästä. Sithlordi Darth Tyranuksen palkkaamat salamurhaajat nimittäin ampuivat Sifo-Dyasin aluksen, tappaen jedimestarin. Silman kuitenkin selviytyi koettelemuksesta ja hänet otettiin vangiksi. Jedineuvosto ja Valorum jäivät autuaan tietämättömiksi tapauksesta uskoen Sifo-Dyasin kuolleen Feluciassa.\nVastoin poliittisia odotuksia Valorum tuli virkakautensa loppuessa valituksi toiselle kaudelle ylikanslerin virassa. Valorumin ystävää esittäneen Palpatinen mukaan Valorum pääsi jatkokaudelle vain siksi, koska heikkona johtajana ja byrokratian kannattajana hän antoi tiedostamattaan avoimia ovia rikolliselle ja itsekkäälle toiminnalle, mikä ei haitannut useita korruptoituneita senaattoreja. Näennäisestä senaatin tuesta huolimatta Coruscantin kaduilla alettiin lyödä vetoa siitä, pysyykö Valorum virassaan koko kauden, ja huhut mahdollisista seuraajista levisivät laajalle. Yksi veikatuimmista nimistä oli Sheev Palpatine, joka kasvatti tasaiseen tahtiin suosiotaan senaatissa. Valorumin kanslerinviran lopun alkua edesauttoi epäonnistunut Eriadun kauppasopimus, jota ylikansleri tarjoutui tutkimaan. Planeetan kuvernööri Wilhuff Tarkin kuitenkin torjui ylikanslerin avuntarjouksen, mikä heikensi Valorumin jo valmiiksi heikkoa asemaa entisestään.\nPoliittisen uran loppu[muokkaa]\nKolmekymmentäkaksi vuotta ennen Yavinin taistelua, Tasavalta ajautui erimielisyyksiin syrjäisten tähtijärjestelmien kauppareittien verotukseen liittyvissä kysymyksissä. Kauppaliitto, jolla oli monopoliasema Ulkokehän kaupankäynnissä, järjesti kauppasaarron Naboon ympärille pyrkimyksenään vaikuttaa senaatin päätöksiin verotuksesta. Todellisuudessa kriisi oli osa Palpatinen, eli sithlordi Darth Sidiousin, suunnitelmaa syrjäyttää Valorum ylikanslerinvirasta. Kauppasaarron seurauksena Tasavallan hallinto ajautui poliittiseen kriisiin, jota ylikansleri ja senaatti olivat kyvyttömiä ratkaisemaan.\nAikomuksenaan päättää kriisi heti alkuunsa ylikansleri lähetti jedimestari Qui-Gon Jinnin sekä tämän padawanin, Obi-Wan Kenobin, Naboolle neuvottelemaan kauppaliiton varakuningas Nute Gunrayn kanssa. Neuvottelut kuitenkin kariutuivat jo ennen alkamistaan Kauppaliiton yritettyä jedien tappamista heti näiden saavuttua. Lähes heti murhayrityksen perään Kauppaliitto aloitti Naboon invaasion, jolta planeetan kuningatar Padmé Amidala onnistui kuitenkin pakenemaan murhayrityksestä selvinneiden jedien avulla. Invaasiosta tyrmistynyt kuningatar matkusti jedien kanssa Coruscantiin aikomuksenaan pyytää senaatin ja ylikanslerin apua. Asian kiirelllisyyden ymmärtänyt ylikansleri Valorum kutsui senaatin koolle erityisistuntoon, jotta Amidala voisi esittää planeettansa tilanteen ja avunpyyntönsä.\nValorum vajoaa tuolilleen järkyttyneenä kuultuaan Amidalan ehdotuksesta äänestää epäluottamuslauseesta.\nSenaatin istunto, jossa Amidalan asiaa käsiteltiin, hajosi käsiin senaattorien riitelyn vuoksi, eikä asia edennyt suuntaan eikä toiseen. Kun senaattori Palpatine ja kuningatar Amidala vaativat toimia Kauppaliiton toimien estämiseksi, suhtautui Kauppaliiton senaattori Lott Dod syytöksiin vähätellen ja ilmoittia, ettei lakeja oltu rikottu missään vaiheessa. Toimien sijaan Dod ehdotti, että senaatti asettaisi komitean tutkimaan Naboon tapausta, mikä sai heti vahvaa kannatusta muun muassa Malastaren senaattorilta. Hetken neuvoteltuaan asiasta neuvonantajiensa, joihin kuului myös senaatin puhemies Mas Amedda, kanssa, Valorum päätyi komitean kannalle, jota hän heti ehdottikin Amidalalle. Pöyristyneenä keskustelun tuloksesta Amidala kieltäytyi ehdotuksesta ja ehdotti äänestystä epäluottamuslauseen antamisesta ylikanslerille. Salaa Palpatinen kanssa liittoutunut Amedda oli suostutellut ylikanslerin komitean kannattamisen kannalle, koska tiesi päätöksen saavan Valorumin näyttämään heikolta.\nAmidalan alullepaneman äänestyksen tulos oli selkeä, eikä jättänyt Valorumille muita mahdollisuuksia kuin luopua virastaan Galaktisen tasavallan ylikanslerina. Epäluottamuslauseen jälkeen järjestettyyn ylikanslerinvaaliin osallistui kolme ehdokasta; Naboon Sheev Palpatine, Malastaren Ainlee Teem ja Alderaanin Bail Antilles. Heistä Palpatine voitti vaalit suunnitelmansa mukaisesti, ja korvasi siten Valorumin Tasavallan ylikanslerina.\nEläkepäivät ja perintö[muokkaa]\n”Siitä on pitkä aika ystäväni.”\n―Valorum Yodalle kloonisotien aikaan[lähde]\nValorumin poliittinen tappio ja Naboon kriisin raukeaminen johtivat suuriin muutoksiin Ulkokehän alueiden kaupankäyntijärjestelmässä. Kauppaliiton monopoliasema hajosi ja Valorumin suvun omistama Valorum Shipping kärsi suuresta arvovaltatappiosta. Tämä antoi uusia markkinoita Eriadu Mining and Shippingin kaltaisille yrityksille.\nValorum tapaa Yodan kloonisotien aikaan\nValorum säilytti omistuksensa Coruscantin kartanoonsa vielä vuosia ylikansleriuden päättymisen jälkeen. Tähän kartanoon jedien suurmestari Yoda tuli tapaamaan entistä ylikansleria tavoitteenaan ratkaista jedimestari Sifo-Dyasin kuolemaan liittyneitä selvittämättä jääneitä asioita. Sifo-Dyasin vanhan valosapelin löytymisen myötä jotkin mysteerit olivat alkaneet selvitä, ja johtolangat johtivat Valorumin ylikansleriuden aikaan salattuihin tiedostoihin Oba Diahin tapahtumista. Valorumin antamat tiedot johdattivat Obi-Wan Kenobin ja Anakin Skywalkerin Oba Diahiin, mistä he löysivät yhä elossa olleen ja vangitun Silmanin. Jedien yrittäessä saada Silmanilta kaipaamiaan tietoja Sifo-Dyasin kuoleman järjestänyt Dooku saapui paikalle tappaen entisen ylikanslerin avustajan. Jedit kuitenkin saivat tietää sithien liittyneen jotenkin Tasavallan klooniarmeijan luomiseen.\nKloonisotien lähestyessä loppuaan, kolmetoista vuotta Valorumin virastapoistamisen jälkeen, ylikansleri Palpatinen keskitettyä Tasavallan hallinnon valtaa jatkuvasti itselleen, Palpatine julisti itsensä keisariksi ja muutti Tasavallan Galaktiseksi Imperiumiksi. Julistuksen jälkeen kansa alkoi jälleen Valorumin huonon johtajan maineesta huolimatta haikailla tämän ylikansleriuden aikoihin.\nStar Wars: Obi-Wan & Anakin, Part II (Ainoastaan maininta)\n"Star Wars: Episode I The Phantom Menace Opening Crawl" (video) StarWars.comissa (linkki varmuuskopioon)\n"Message From the Queen" (video) StarWars.comissa (linkki varmuuskopioon)\nPalpatine's Politics StarWars.comissa (linkki varmuuskopioon)\n"The Lost One" Episode Guide - The Clone Wars StarWars.comissa (linkki varmuuskopioon)\nSilman Databankissa (linkki varmuuskopioon)\nSupreme Chancellor Valorum Databankissa (linkki varmuuskopioon)\nTwazzi Databankissa (linkki varmuuskopioon)\n↑ Supreme Chancellor Valorum Encyclopediassa (sisältö ei enää käytössä; linkki varmuuskopioon)\n↑ 3,0 3,1 Supreme Chancellor Valorum Databankissa (linkki varmuuskopioon)\n↑ 4,0 4,1 4,2 Star Wars Character Encyclopedia: Updated and Expanded\n↑ 5,00 5,01 5,02 5,03 5,04 5,05 5,06 5,07 5,08 5,09 5,10 5,11 5,12 5,13 Tähtien sota: Episodi I - Pimeä uhka\n↑ Star Wars: Obi-Wan & Anakin, Part II\n↑ 8,0 8,1 8,2 Star Wars: The Clone Wars – ”The Lost One”\n↑ Leland Chee (@HolocronKeeper) Twitterissä: ”0 10 10-13 13 27 32 35 36” (kuvakaappaus)—Kyseisessä tviitissä kerrottiin kaanoniin kuuluneita elokuvia ja TV-sarjoja erottaneista in-universe -vuosista, elokuvan Tähtien sota: Episodi I – Pimeä uhka ollessa vuosi 0. Pimeän uhan voi päätellä tapahtuneen 32 vuotta ennen elokuvan Tähtien sota: Episodi IV – Uusi toivo tapahtumia.\n↑ Leland Chee (@HolocronKeeper) Twitterissä: ”0 10 10-13 13 27 32 35 36” (kuvakaappaus)—Kyseisessä tviitissä kerrottiin kaanoniin kuuluneita elokuvia ja TV-sarjoja erottaneista in-universe -vuosista, elokuvan Tähtien sota: Episodi I – Pimeä uhka ollessa vuosi 0. Elokuvan Tähtien sota: Episodi III – Sithin kosto voi päätellä tapahtuneen 13 vuotta Pimeän uhkan jälkeen.\nNoudettu kohteesta ”http://www.jedipedia.fi/w/index.php?title=Finis_Valorum&oldid=199404”\nSivua on viimeksi muutettu 12. huhtikuuta 2021 kello 22.10.


Paras Tunnelma: E. Ahlström | Viisi Tähteä\nParas Tunnelma: E. Ahlström\nMahdollisuuksien maailma ovellasi! Luo kanssamme elämys, joka erottuu\nE.Ahlströmin ravintola-alan ammattilaiset tarjoavat räätälöityjä ratkaisuja tarpeisiisi. Tiimimme hakee jatkuvasti vaikutteita maailman kattaus- ja sisustustrendeistä, jotta voimme tarjota sinulle mahdollisuuden erottautua ja luoda asiakkaillesi kokonaisvaltainen, tunnelmallinen elämys, joka muistetaan.\nHoreca-alalle suunnattu valikoimamme kattaa jopa yli 300 brändiä. Valikoimastamme löydät uusimmat tuotteet, sekä juuri sinulle sopivimmat ratkaisut, joilla hurmaat asiakkaasi sujuvaa arkea unohtamatta.\nToimimme vastuullisesti ja tunnemme tarinan tuotteiden takana. Olemme suomalainen perheyritys, jolla on kokemusta ja näkemystä yli sadan vuoden ajalta.\nHyvä tunnelma saa asiakkaat suosittelemaan sekä henkilöstön sitoutumaan ja motivoitumaan. Meille kattaus on puoli ruokaa ja luomalla tunnelmallisen ympäristön voimme vaikuttaa siihen, että asiakkaat palaavat luoksesi yhä uudelleen. Erilaisia ratkaisuja ja tunnelmia pääset kokeilemaan elämyksellisessä showroomissamme.\nSuunnittelemme ja ideoimme suurella sydämellä, sekä ammattitaidolla. Voit luottamuksella kääntyä puoleemme. Olemme täällä juuri sinua varten.


Kotikuntosali edullisesti – jo näillä välineillä pärjäät! - Studio55.fi\nKotikuntosali edullisesti – jo näillä välineillä pärjäät!\nStudio55.fi > Hyvinvointi Julkaistu 01.01.2014 12:00\nOnko tämän vuoden tavoitteenasi kunnon kohotus? Hanki alennusmyynneistä nämä liikuntavälineet, joiden avulla treenaat kotonasi edullisesti ja tehokkaasti!\nTavallinen matto voi olla liukas, hankala ja epämukava jumppapaikka: punnerrukset ja vatsalihasliikkeet tuntuvat vieläkin tympeämmiltä huonolla alustalla. Investoi siis kunnolliseen joogamattoon, jonka päällä on mukava venytellä ja voimistella.\nNaruhyppely on halpaa ja tehokasta treeniä. Hyppelyllä lämmittelet lihakset ja saat sykkeen nopeasti koholle. Naru ei vie paljoa tilaa eikä rahaa. Satsaa kuitenkin kunnolliseen hyppynaruun, sillä liian kevyellä narulla on hankala treenata!\nKuminauhojen avulla saat voimistettua koko kehoa! Näppärät nauhat ovat oivallinen vaihtoehto painoille ja ne mahtuvat pieneen tilaan. Kevyet nauhat on helppo ottaa mukaan myös vaikkapa matkoille.\nPainojen nostelu voi tuntua työläältä, mutta se tekee hyvää lihaskunnolle. Siirry reippaasti raskaampiin painoihin voimiesi kasvaessa.\nJumppapallon avulla kehität niin tasapainoa kuin lihaskuntoakin. Hauska ja tehokas treenikaveri kustantaa vain muutaman kympin verran.\nDVD:t ja Youtube-videot\nKaipaatko ohjausta ja motivaatiota? Etkö tiedä miten treenata uudella pallollasi tai kuminauhojen avulla?\nHanki hyvä ja innostava jumppa-DVD tai katso Youtubesta treeniohjeita ilmaiseksi. Liikkuvasta kuvasta hahmotat liikeradat paremmin kuin lukemalla ohjeita vaikkapa lehdistä.


Leski saa kuolinpesään hallintaoikeuden, vaikka muut mukisisivat vastaan\nLeskellä tarkoitetaan tässä artikkelissa vain avioleskeä, ei siis avoleskeä. Kuolinpesällä tarkoitetaan vainajan varojen ja velkojen muodostamaa kokonaisuutta. Hallintaoikeudella tarkoitetaan oikeutta käyttää omaisuutta rajoitetuin oikeuksin. Hallintaoikeuteen ei siis esimerkiksi sisälly oikeutta omin päin myydä, lahjoittaa tai muuten luovuttaa omaisuutta tai käyttää omaisuutta normaalin käytön vastaisella tavalla. Hallintaoikeuteen sisältyy toisaalta oikeus saada omaisuudesta karttuva tuotto.\nLeskellä on oikeus hallita puolisonsa jäämistöä jakamattomana tämän kuoleman jälkeen. Vaikka puolisot olisivat tehneet avio-oikeuden kokonaan poissulkevan avioehtosopimuksen, leskellä on silti oikeus jäämistön hallintaan. Lesken oikeus ei väisty myöskään, vaikka perittävä olisi tehnyt testamentin jonkun muun kuin eloonjääneen puolison hyväksi. Lesken oikeus hallita jäämistöä on siis melkoisen vahva oikeus. On kuitenkin huomattava, että leski ei kuulu kuolinpesän osakkaisiin pelkästään tämän hallintaoikeutensa perusteella.\nVarakkaan lesken eläessä voisi kuitenkin olla rintaperillisten kannalta kohtuutonta, jos leski ei jakaisi ensiksi kuolleen puolison jäämistöstä siivuakaan vainajan rintaperillisille. Arjen moninaisia tilanteita varten laki säätääkin lesken enimmäis- ja vähimmäissuojasta.\nLesken enimmäissuoja tarkoittaa, että mikäli kukaan vainajan rintaperillisistä tai testamentinsaajista ei esitä kuolinpesän jakovaadetta, saa leski hallita koko ensiksi kuolleen puolison jäämistöä jakamattomana. Toisaalta jos rintaperilliset/testamentinsaajat/joku heistä vaativat jäämistön jakamista, lesken oikeus hallita jäämistöä jakamattomana päättyy. Tällöin lesken enimmäissuoja kutistuu vähimmäissuojaksi. Vähimmäissuojan kohteena on puolisoiden yhteisenä kotina käytetty asunto tavanmukaisine asuntoirtaimistoineen. Vaikka osakas olisi esittänyt perinnönjakovaatimuksen, tulee lesken hallintaan kuitenkin aina jättää puolisoiden yhteisenä kotina käytetty asunto tavanmukaisine asuntoirtaimistoineen. Näitä ei kuitenkaan tarvitse jättää leskelle, mikäli lesken varallisuuteen sisältyy hänelle uudeksi kodiksi sopiva asunto. Mikäli rintaperillisen esittämän jakovaatimuksen jälkeen toimitettavassa omaisuuden osituksessa ja perinnönjaossa ilmenee, että leskellä on kodiksi sopiva asunto omistuksessaan tai hän tulee sellaisen osituksessa saamaan, ei leski voi vedota enää asuntoetuuteensa.\nMiten sitten arvioidaan asunnon sopivuutta lesken kodiksi? Voitaisiinko leski kuitenkin velvoittaa muuttamaan kodistaan ja vaihtamaan vaikkapa hieman vaatimattomampaan asuntoon? Pääsääntöisesti lesken asumisen laatutaso ei saa laskea, huomioiden mm. asunnon koko, sijainti ja mukavuus. Lopullisen päätöksen asunnon sopivuudesta lesken kodiksi tekee kuitenkin pesänjakaja tai tuomioistuin. Tapauskohtainen käytäntö saattaa tuottaa mielenkiintoisia tulkintoja.\nToisaalta mikäli vainajalta ei jäänyt lainkaan omaisuutta, vaan päinvastoin esimerkiksi ylivelkainen kuolinpesä, ei leskellä ole mitään, mihin kohdistaa oikeutensa pitää jäämistöä jakamattomana hallinnassaan. Tällaisessa tilanteessa lesken jakamattomuussuojaa ei tarvita eikä leskelle normaalitilanteessa kuuluva kuolinpesän hallintaoikeus käynnisty.\nLesken hallintaoikeus ei ole sama asia kuin omistusoikeus. Leskellä on oikeus käyttää hallintaoikeuden kohdetta ja saada sen tuotto. Leski ei kuitenkaan saa myydä tai muutoin luovuttaa hallintaoikeuden käsittävää omaisuutta. Leski saa kuitenkin esimerkiksi uusia koti-irtaimistoon kuuluvia huonekaluja normaaliin tapaan, jolloin surrogaattiperiaatteen mukaisesti vanhojen huonekalujen sijaan hallintaoikeus kohdistuu uusittuun kodin irtaimistoon. Lesken tulee myös omaisuuden säilyttämisperiaatteen mukaisesti hoitaa asianmukaisesti hallitsemaansa jäämistöön kuuluvaa omaisuutta. Lesken hallintaoikeuden kestäessä jäämistöomaisuuden arvo ei saa laskea enemmän, kuin mitä se normaalista käytöstä johtuvan kulumisen vuoksi laskisi. Hänen tulee lisäksi maksaa normaalit omaisuuden ylläpitokulut, kuten kiinteistön käyttökulut ja vastikkeet.\nLeski saa hallintaoikeutensa estämättä aina luovuttaa käyttöoikeutensa eteenpäin sen omistajalle joko vastikkeetta tai vastiketta vastaan. Leski voi siis luopua hallintaoikeudestaan omaisuuden omistajan hyväksi. Perilliset saavat vähentää perintöosastaan lesken hallintaoikeuden rahamääräisen arvon, mikä vähentää perintöveron määrää. Toisaalta lesken ei tarvitse maksaa hallintaoikeudestaan lainkaan perintöveroa.\nLesken hallintaoikeus voi herättää monenlaisia kysymyksiä. Älä epäröi ottaa yhteyttä lakimiehiimme, he neuvovat sinua mielellään!